Návrh ZoD: Rekonštrukcia okruhu OS85, Levice; Rekonštrukcia okruhu OS87, Levice 			
MoF0139242955	
	
ZMLUVA O DIELO:

„Rekonštrukcia okruhu OS85, Levice a
Rekonštrukcia okruhu OS87, Levice“  
uzatvorená podľa  § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:
(ďalej len „Zmluva“)

Číslo Zmluvy u Objednávateľa:	 
Číslo Zmluvy u Zhotoviteľa:        
_____________________________________________________________________________________
Objednávateľ:				
Obchodná spoločnosť:		 Veolia Energia Levice, a.s.
Sídlo:			 Einsteinova 21, 851 01 Bratislava – mestská časť Petržalka
IČO:			 35 968 486
Zapísaná v:			 OR Mestského súdu Bratislava III, oddiel: Sa, vložka č. 5972/B
Zastúpená:		Ing. Peter Dobrý, člen predstavenstva 
		Ing. Svetozár Krnáč, člen predstavenstva
Bankové spojenie:			 Tatra banka, a.s.
Číslo účtu:			 SK05 1100 0000 0029 4814 4112
DIČ/ IČ DPH:			 2022104480/SK7020000097	
(ďalej len „Objednávateľ“)

a  

Zhotoviteľ 
Obchodná spoločnosť:		[●]
Sídlo:			[●]
IČO:			[●]
Zapísaná v:			[●]
Zastúpená:			[●]
Bankové spojenie:	         	[●]
Číslo účtu: 			[●]
DIČ/ IČ DPH:			[●]						
(ďalej len  „Zhotoviteľ“)
(Objednávateľ a Zhotoviteľ sú ďalej v tejto Zmluve nazývaní spoločne ako „Zmluvné strany“ a jednotlivo ako „Zmluvná strana“)

Článok I 
 ÚČEL A PREDMET ZMLUVY 
1. [bookmark: _Hlk220067088]Objednávateľ má záujem zrealizovať investičnú akciu s názvom „Rekonštrukcia okruhu OS85, Levice a Rekonštrukcia okruhu OS87, Levice“. Za týmto účelom Objednávateľ zrealizoval obstaranie zákazky, s názvom - Rekonštrukcia okruhu OS85 a Rekonštrukcia okruhu OS87, Levice na základe Oznámenia o vyhlásení verejného obstarávania zo dňa .......... (zverejneného vo Vestníku Úradu pre verejné obstarávanie pod č. .......... dňa .......... (ďalej len „Súťaž“) (doplní uchádzač). Táto Zmluva sa uzatvára na základe Súťaže, pričom vychádza zo súťažných podkladov  a cenovej ponuky Zhotoviteľa zo dňa .......... (doplní uchádzač) (ďalej len „Cenová ponuka“). Účelom Zmluvy je úprava práv a povinností Zmluvných strán pri vykonaní diela, ako je definované v nasledujúcich ustanoveniach Zmluvy.  
2. Zhotoviteľ sa touto Zmluvou zaväzuje vykonať pre Objednávateľa nasledovné dielo:
„Rekonštrukcia okruhu OS85, Levice a Rekonštrukcia okruhu OS87, Levice“ (ďalej len „Dielo“), ktoré bude pozostávať z uskutočnenia stavebných prác týkajúcich sa výstavby, modernizácie a rekonštrukcie technológií OST, primárnych rozvodov a sekundárnych rozvodov UK a TV v rozsahu podľa projektovej dokumentácie v zmysle Príloh č. 1a a 1b Zmluvy (ďalej len „Dielo“). 
Predmetom  Diela  je  dodávka a montáž  Diela v súlade s projektovou dokumentáciou k Dielu podľa Príloh č. 1a a 1b k Zmluve, položkovitým rozpočtom Diela podľa Príloh č. 6a a 6b Zmluvy a ďalšími podmienkami tejto Zmluvy, ktoré sú predmetom Súťaže. Súčasťou Diela je tiež výkon všetkých prác a služieb vykonaných Zhotoviteľom na vlastné náklady Zhotoviteľa, dodávky materiálov a tovaru dodaných Zhotoviteľom za účelom uvedenia Diela do prevádzky a to najmä:
a) vypracovanie a odovzdanie podrobného časového harmonogramu prípravných, stavebných a montážnych prác na Diele,
b) vykonanie stavebných, zemných, výkopových prác a konečnej úpravy terénu po zasypaní rozvodov tepla,
c) dodávka a montáž predizolovaných potrubných sekundárnych rozvodov ÚK a TV okruhov OS85 a OS87 s monitorovacím systémom poruchových stavov potrubia ÚK, oživenie alarm systému a jeho prepojenie na dispečing prevádzkovateľa podľa projektovej dokumentácie, ktorá je súčasťou Príloh č. 1a a 1b k Zmluve,
d) pripojenie nových OST na HVN v objekte OS85 a v objekte OS87,
e) demontáž existujúcich technológií OS85 a OS87, následná dodávka a montáž nových technológií. Pred demontážou akýchkoľvek komponentov OS85 a OS87 Zhotoviteľ vyzve Objednávateľa, aby si demontoval použiteľné komponenty OST a tiež MaR k ďalšiemu použitiu ako náhradné diely, 
f) demontáž pôvodných zariadení rozvodov tepla, 
g) zabezpečenie zhodnotenia alebo likvidácie odpadov vrátane uloženia sute na riadenú skládku v zmysle príslušných právnych predpisov, 
h) zabezpečenie všetkých činností súvisiacich s bezpečnosťou práce a ochranou zdravia pri práci, najmä a nie výlučne rozkopávkové povolenia a povolenia na uzávierky miestnych komunikácií, premostenia cestných komunikácií, chodníkov a iných rozkopaných spevnených plôch vrátane zábradlí, inštaláciu predpísaných zábran v okolí jám a výkopov, inštaláciu bezpečnostného značenia a výstražných tabúľ a pod.,
i) vykonanie predpísaných skúšok podľa platných STN a v súlade s Vyhláškou Ministerstva práce, sociálnych vecí a rodiny SR č. 508/2009 Z. z. v znení neskorších predpisov, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, 
j) vykonanie individuálnych skúšok v zmysle sprievodnej technickej dokumentácie (realizačná dokumentácia podľa ustanovenia § 10 zákona č. 20/2025 Z. z. stavebný zákon a o zmene a doplnení niektorých zákonov (Stavebný zákon)  v znení neskorších predpisov) podľa čl. IX. Ods. 5 Zmluvy a jej príloh,
k) vykonanie geodetického zamerania uloženia vonkajších rozvodov pred ich zasypávaním (zaznamenať minimálne každý spoj resp. zvar v zemnom uložení),
l) zabezpečenie dočasného dopravného značenia a cestných provizórií v zmysle projektovej dokumentácie, ich osadenie v zmysle podmienok schválených  Mestom Levice a Odborom dopravy a OR PZ – Dopravným inšpektorátom vrátane zabezpečenia týchto povolení/vyjadrení,
m) vykonanie terénnych úprav a uvedenie Miesta vykonania Diela do pôvodného stavu,
n) zabezpečenie Rozhodnutia o stavebnom zámere podľa § 20 až  § 22 zákona č. 20/2025 Z. z. stavebný zákon a o zmene a doplnení niektorých zákonov (Stavebný zákon)  v znení neskorších predpisov (ďalej len „Stavebný zákon“) v mene Objednávateľa. Objednávateľ na základe tohto ustanovenia Zmluvy splnomocní Zhotoviteľa na výkon povinností stavebníka podľa tohto ustanovenia Zmluvy a Objednávateľ sa zaväzuje na požiadanie Zhotoviteľa vystaviť samostatné plnomocenstvo, ak bude potrebné. Zhotoviteľ je povinný zabezpečiť realizačnú dokumentáciu stavby v kompletnom rozsahu a tiež prevádzkovú dokumentáciu stavby v kompletnom rozsahu, 
o) zabezpečenie Rozhodnutia prípadne záväzného stanoviska vo veci udelenia súhlasu na výrub drevín,
p) zabezpečenie Povolenia na skúšobnú prevádzku/dočasné užívanie stavby,
q) zabezpečenie právoplatného, resp. právoplatných Kolaudačných osvedčení pre Rekonštrukciu okruhov OS85 a OS87, Levice.  
3. [bookmark: _Hlk135140549]Presná špecifikácia Diela a podmienky jeho vykonania vrátane Cenovej ponuky Zhotoviteľa sú uvedené v Prílohe č. 1a a 1b tejto Zmluvy: Špecifikácia Diela (ďalej len „Špecifikácia Diela“). Zhotoviteľ sa zaväzuje vykonať a Objednávateľovi odovzdať kompletné funkčné Dielo zodpovedajúce Špecifikácii Diela a ďalším podmienkam dohodnutým v Zmluve. Rozsah Diela definujú aj súťažné podklady predložené v Súťaži, ktorých obsah je pre Zhotoviteľa záväzný, pričom nie sú súčasťou tejto Zmluvy. V rozsahu predmetu Diela sú všetky činnosti a práce uvedené v súťažných podkladoch, a to aj v prípade, ak ich Zhotoviteľ výslovne neuvedie v Cenovej ponuke.
4. Objednávateľ sa zaväzuje riadne vykonané Dielo prevziať a zaplatiť za riadne vykonané a odovzdané Dielo cenu podľa článku VI Zmluvy a poskytnúť Zhotoviteľovi všetku súčinnosť nevyhnutne potrebnú na plnenie povinností Zhotoviteľa podľa Zmluvy. Predpokladaný rozsah súčinnosti Objednávateľa a presný rozsah plnení, ktoré je povinný poskytnúť Objednávateľ na vyhotovenie Diela je uvedený v Špecifikácii Diela.
5. Dielo je spolufinancované z prostriedkov Modernizačného fondu poskytnutých Objednávateľovi na základe Zmluvy o poskytnutí podpory z Environmentálneho fondu formou dotácie z prostriedkov Modernizačného fondu, č. MoF0139242955 (ďalej len „Dotácia“ a/alebo „Projekt“).
6. Zhotoviteľ sa zaväzuje spolu s Dielom odovzdať Objednávateľovi Realizačnú dokumentáciu v zmysle § 10 zákona č. 20/2025 Z. z. stavebný zákon a o zmene a doplnení niektorých zákonov (Stavebný zákon)  v znení neskorších predpisov, prevádzkovú dokumentáciu stavby v kompletnom rozsahu a sprievodnú technickú dokumentáciu  definovanú v čl. IX odseku 5 tejto Zmluvy.
7. Realizáciou Diela podľa Zmluvy sa rozumie stavebná, technická a technologická inštalácia Diela v Mieste vykonania Diela, montáž súvisiacich technológií a realizácia súvisiacich stavebných a iných technických prác na komplexnú realizáciu inštalácie Diela (ďalej  len „stavebná a technická inštalácia Diela“). Zhotoviteľ sa zaväzuje, že vykoná Dielo v rozsahu všetkých dodávok a prác, ktoré sú potrebné na riadne zhotovenie Diela vrátane všetkých požiadaviek na BOZP a ochranu prírody a výlučne kvalifikovanými osobami, ktoré Zhotoviteľ uviedol v ponuke na realizáciu Diela. Zhotoviteľ prehlasuje, že počas celej doby realizácie Diela použije odborných pracovníkov (Kľúčové kvalifikované osoby), ktorí disponujú požadovanými kvalifikáciami tak, ako bolo požadované v Súťaži, ktoré sú nasledovné: Stavbyvedúci z kategórie: Inžinierske stavby – podkategória 24– potrubné, energetické a iné líniové stavby (potrubné rozvody); Stavbyvedúci z kategórie: Technické, technologické a energetické vybavenie stavieb – Tepelné zariadenia, Elektrotechnické zariadenia; zváračský inžinier, zvárači) (ďalej len „Kľúčové kvalifikované osoby“). V prípade, ak v priebehu plnenia Zmluvy bude nevyhnutná zmena Kľúčovej kvalifikovanej osoby, Zhotoviteľ sa zaväzuje vyžiadať si písomne súhlas Objednávateľa s navrhovanou zmenou a to pred nástupom novej Kľúčovej kvalifikovanej osoby na výkon práce. V žiadosti o súhlas so zmenou Zhotoviteľ uvedie doklady, ktoré preukazujú, že navrhovaná Kľúčová kvalifikovaná osoba spĺňa kvalifikačné kritériá stanovené v súťažných podkladoch. Objednávateľ sa zaväzuje vyjadriť sa k žiadosti bez zbytočného odkladu. Objednávateľ nie je povinný vydať súhlas so zmenou Kľúčovej kvalifikovanej osoby aj bez uvedenia dôvodu. Na schválenie zmeny Kľúčovej kvalifikovanej osoby postačuje elektronická forma. Zhotoviteľ musí mať platné osvedčenie na montáž, rekonštrukciu a opravu vyhradeného technického zariadenia tlakového skupiny Ab1, Bb1, Bf1, vydané v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a § 18 a § 16 Vyhlášky MPSVaR SR  508/2009 Z. z. v znení neskorších predpisov, resp. obdobné osvedčenie vydané v krajine Európskej únie Akékoľvek porušenie povinností Zhotoviteľa podľa tohto odseku Zmluvy sa považuje za závažné porušenie zmluvných povinností Zhotoviteľa.

Článok II
MIESTO VYKONANIA DIELA
1. Miestom vykonania Diela sú Okruh OS85, Levice a Okruh OS87, Levice (ďalej len „Miesto vykonania Diela“).
2. Miesto vykonania Diela bude Zhotoviteľovi sprístupnené najneskôr ku dňu nástupu na vykonanie Diela, o čom poverení zástupcovia Zmluvných strán vyhotovia a podpíšu Protokol o odovzdaní Miesta vykonania Diela.

Článok III
ČAS VYKONANIA DIELA
1. [bookmark: _Hlk233371291]Zhotoviteľ sa zaväzuje Dielo vykonať a protokolárne odovzdať do 700 dní od nadobudnutia účinnosti tejto Zmluvy, najneskôr do 31. 10. 2028. Ide o maximálnu lehotu plnenia pre Zhotoviteľa. V tejto lehote je zahrnutá lehota výstavby a aj lehota súvisiaca s činnosťami pre vydanie stavebného povolenia a ukončené právoplatné kolaudačné konanie. Termíny na vykonanie jednotlivých častí Diela sú upravené v Harmonograme, ktorý tvorí Prílohu č. 2 Zmluvy (ďalej len „Harmonogram“). Samotné odstávky tepelno-energetických zariadení budú vykonávané len mimo vykurovacej sezóny. Postupné odpájanie starých a pripájanie nových rozvodov sa bude riadiť Harmonogramom. Zhotoviteľ sa zaväzuje v maximálnej možnej miere skrátiť priebežné realizácie zariadení tak, aby bola zabezpečená čo najkratšia výluka dodávok tepla dotknutým odberateľom. Zhotoviteľ sa zaväzuje v týchto termínoch zabezpečiť práce aj v čase pracovného voľna a pracovného pokoja, prípadne, ak je v omeškaní na základe požiadavky Objednávateľa aj dvojzmennú prevádzku. Realizácia demontážnych a montážnych prác na technológii OST a SR (t.j. činností, ktoré majú za následok prerušenie dodávky TV odberateľom) bude prebiehať mimo vykurovacej sezóny, t.j. v termíne od 1.6. do 31.8. kalendárneho roka. Demontáž stávajúcich a montáž nových KOST (OS85 a OS87) sa Zhotoviteľ zaväzuje realizovať tak, aby odstávka dodávky TV odberateľom bola čo najkratšia, pričom to platí takisto aj pre výmenu primárnych a sekundárnych rozvodov. 
2. V prípade, že zo Zmluvy o poskytnutí podpory z Environmentálneho fondu formou dotácie z prostriedkov Modernizačného fondu č. MoF0139242955, uzatvorenej medzi Objednávateľom a poskytovateľom Dotácie bude pre Objednávateľa stanovený iný záväzný termín dokončenia Diela a jeho finančného vysporiadania, Objednávateľ si vyhradzuje právo upraviť primeraným spôsobom najneskorší termín zrealizovania Diela uvedený odseku 1 tohto článku, pričom platí, že maximálna lehota výstavby nesmie prekročiť lehotu 700 dní odo dňa nadobudnutia účinnosti tejto Zmluvy.
3. Presný nástup na vykonanie Diela Zhotoviteľ oznámi Objednávateľovi v písomnej forme (e-mailom alebo listom) minimálne tri (3) pracovné dni vopred. 
4. V prípade, ak ktorákoľvek zo Zmluvných strán zistí skutočnosti, ktoré bránia dodržaniu Harmonogramu, alebo nasvedčujú tomu, že záväzné termíny podľa Harmonogramu vzhľadom na doterajší priebeh vykonávania Diela nebudú dodržané, zaväzuje sa oznámiť tieto skutočnosti druhej Zmluvnej strane bez zbytočného odkladu, najneskôr však do dvoch (2) pracovných dní od zistenia tejto skutočnosti. Zmluvná strana, na strane ktorej tieto skutočnosti nastali, sa zaväzuje prijať bez zbytočného odkladu opatrenia potrebné na urýchlenie vykonania Diela a dodržanie Harmonogramu. Pokiaľ dodržanie Harmonogramu nie je objektívne možné, Zmluvné strany môžu dohodnúť úpravu Harmonogramu. 
5. Pre komunikáciu ohľadom Harmonogramu vrátane predkladania a schvaľovania jeho zmien postačuje forma elektronickej komunikácie a takto dohodnutý Harmonogram je pre Zmluvné strany záväzný. 
6. Pokiaľ omeškanie s vykonaním Diela vzniklo z dôvodov na strane Zhotoviteľa, odsúhlasením nového Harmonogramu nie je dotknutá zodpovednosť Zhotoviteľa za omeškanie s vykonaním Diela. 
7. Ak Zhotoviteľ vykoná Dielo pred dohodnutým termínom odovzdania Diela, Objednávateľ prevezme Dielo aj v skoršom ponúknutom termíne, pokiaľ je to v jeho prevádzkových možnostiach. 

Článok IV
VÝCHODISKOVÉ  PODKLADY A ÚDAJE 
1. Zhotoviteľovi boli na účely prípravy Cenovej ponuky a pred uzavretím Zmluvy poskytnuté východiskové podklady a údaje v podobe súťažných podkladov týkajúcich sa Súťaže a tiež mu bola umožnená obhliadka na Mieste vykonania Diela. 
2. Zhotoviteľ vyhlasuje, že poskytnuté východiskové podklady a údaje boli postačujúce na kvalifikované posúdenie povahy a potrebného rozsahu Diela a vypracovanie Cenovej ponuky, ako aj na uzatvorenie tejto Zmluvy za podmienok v nej uvedených. 

Článok V
PRÁCE NAVIAC A PRÁCE MENEJ
1. Za správnosť a úplnosť technického riešenia Diela uvedeného v Cenovej ponuke tak, aby zodpovedalo požadovanému výsledku t. j. vykonaniu Diela v súlade s touto Zmluvou zodpovedá Zhotoviteľ. Pokiaľ sa zistí nevyhnutnosť dodávky dodatočných materiálov, prác, alebo služieb, ktoré sú potrebné pre riadne vykonanie Diela, ktoré nie sú ocenené vo výkaze výmer, (ďalej len „Práce naviac“), tak Zhotoviteľ sa zaväzuje vykonať tieto Práce naviac, aj keď nie sú výslovne uvedené v tejto Zmluve. 
2. Zhotoviteľ má právo požadovať zaplatenie týchto Prác naviac len v prípade, ak preukáže, že Zhotoviteľ ani pri vynaložení odbornej starostlivosti nemohol zistiť potrebu vykonania týchto Prác naviac pri príprave Cenovej ponuky a súčasne sú splnené podmienky definované v odseku 3 tohto článku Zmluvy.  
3. Pokiaľ sa zistí a preukáže nevyhnutnosť Prác naviac podľa ods. 2 tohto článku Zmluvy, Zhotoviteľ sa zaväzuje oznámiť písomne túto skutočnosť Objednávateľovi bez zbytočného odkladu, popísať dôvody a rozsah Prác naviac, predpokladaný termín ich vykonania a cenovú ponuku vzťahujúcu sa na Práce naviac podloženú rozpočtom (ďalej len „Oznámenie o Prácach naviac“). Objednávateľ sa následne zaväzuje vyjadriť k Oznámeniu o Prácach naviac v lehote do dvadsať (20) pracovných dní od doručenia. V prípade nesúhlasu Objednávateľa s obsahom Oznámenia o Prácach naviac sa Zmluvné strany zaväzujú rokovať o Prácach naviac. Zhotoviteľ sa v tomto prípade zaväzuje, že bude  pokračovať v plnení podľa tejto Zmluvy aj v prípade, ak nedôjde medzi Zmluvnými stranami k dohode o Prácach naviac. V prípade dohody Zmluvných strán ohľadom Prác naviac, uzavrú Zmluvné strany dodatok k tejto Zmluve, pokiaľ bude uzatvorenie takéhoto dodatku v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“).
4. Pokiaľ má jedna zo Zmluvných strán za to, že rozsah Diela ako je uvedený v tejto Zmluve nie je nevyhnutné vykonať v plnom rozsahu, zaväzuje sa oznámiť písomne túto skutočnosť druhej Zmluvnej strane a navrhnúť zmenšenie rozsahu Diela (ďalej len „Práce menej“) a zodpovedajúce zníženie ceny Diela. Na postup odsúhlasovania Prác menej sa analogicky vzťahuje postup upravený pre Práce naviac v predchádzajúcom odseku tohto článku Zmluvy.

Článok VI
CENA ZA VYKONANIE DIELA
1. Cena za vykonanie Diela je stanovená dohodou Zmluvných strán podľa § 3 zákona č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách, v znení neskorších predpisov.
2. Zmluvné strany sa dohodli, že celková cena za vykonanie Diela, ako aj splnenie všetkých ostatných povinností Zhotoviteľa podľa tejto Zmluvy je stanovená ako pevná cena vo výške [●] EUR bez DPH (slovom: [●] euro) (ďalej len „Cena Diela“).
3. Cenu Diela tvoria jednotlivé položky Ceny Diela uvedené v Prílohách č. 1a a 1b Zmluvy - Špecifikácia Diela. 
4. Cena Diela a jej jednotlivé časti sú uvedené bez DPH a DPH k nim bude pripočítaná podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“).
5. V Cene Diela sú zahrnuté všetky náklady Zhotoviteľa vynaložené na vykonanie Diela s výnimkou nákladov, ktoré sa touto Zmluvou výslovne zaviazal znášať Objednávateľ. 
6. Zhotoviteľ vyhlasuje, že je v plnej miere oboznámený s rozsahom a povahou Diela, a, že s náležitou starostlivosťou vyhodnotil a ocenil všetky plnenia, ktoré sú nevyhnutné pre riadne vykonanie Diela.
7. Zmena Ceny Diela je možná len dohodou Zmluvných strán vo forme Dodatku k tejto Zmluve alebo postupom podľa článku V Zmluvy: Práce naviac a práce menej.
8. V prípade predčasného skončenia Zmluvy z dôvodu, za ktorý zodpovedá Zhotoviteľ, sa Cena Diela zníži 
a) o cenu Diela v rozsahu, v akom Dielo nebolo ku dňu skončenia Zmluvy vykonané a 
b) o 10% z výslednej ceny Diela upravenej podľa bodu a) tohto ustanovenia Zmluvy. 
Rozsah Diela, ktorý ku dňu predčasného skončenia Zmluvy nebol vykonaný určí Objednávateľ. Zhotoviteľovi v tomto prípade nepatrí žiadna ďalšia úhrada toho, o čo sa Objednávateľ zhotovovaním Diela obohatil podľa § 544 ods. 1 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
9. Zhotoviteľ sa zaväzuje predkladať Objednávateľovi súpisy vykonaných prác vždy v posledný deň kalendárneho mesiaca účelom sledovania priebežného čerpania zmluvného rozpočtu a skutočne zrealizovaných prác. Sledovanie čerpania zmluvného rozpočtu bude predkladané Objednávateľovi v elektronickej forme vo formáte uvedenom v Prílohe č. 6a a 6b Zmluvy - Položkovitý rozpočet Diela.
10. Zhotoviteľ sa nemôže dovolávať nárokov a uplatňovať si nároky na zvýšenie ceny Diela voči Objednávateľovi v prípadoch:
a. vlastných pochybení Zhotoviteľa,
b. nepochopenia podkladov Zhotoviteľom z realizovaného verejného obstarávania,
c. nedostatkov riadenia a koordinácie činností pri príprave a realizácii Diela Zhotoviteľom,
d. uplatnenia si nárokov na Práce naviac, ktoré mohol Zhotoviteľ pri vynaložení odbornej spôsobilosti zistiť na obhliadke vykonanej v lehote na predkladanie ponúk, 
e. ak je súčasťou súťažných podkladov aj projektová dokumentácia a zároveň aj výkaz výmer, s ktorými sa Zhotoviteľ v plnej miere oboznámil v procese verejného obstarávania a na základe ktorých predkladal svoju ponuku, tak v prípade ich nesúladu majú informácie v projektovej dokumentácii prednosť.
S ohľadom na skutočnosť, že Cena Diela bude financovaná najmä z Dotácie, tak Zhotoviteľ berie na vedomie, že môže prísť k situácii, kedy bude Objednávateľ povinný vrátiť Dotáciu na základe výzvy poskytovateľa príspevku alebo na základe rozhodnutia orgánov verejnej moci, ktoré sú oprávnené vykonávať kontrolu a dozor nad použitím Dotácií.

Článok VII
PLATOBNÉ  PODMIENKY 
1. [bookmark: _Hlk133585600]Zmluvné strany sa dohodli, že Objednávateľ uhradí Cenu Diela po riadnom vykonaní a protokolárnom odovzdaní Diela, resp. jeho časti. Prílohou každej faktúry bude písomný Odovzdávací a preberací protokol skutočne vykonaných prác a dodávok vopred odsúhlasený Objednávateľom a stavebným dozorom (ďalej len „Protokol“). Dielo je možné odovzdávať po častiach v súlade s Harmonogramom, ktorý tvorí neoddeliteľnú prílohu tejto Zmluvy. Cenu Diela je možné uhradiť po častiach na základe čiastkových faktúr. Zhotoviteľ predloží Objednávateľovi a stavebnému dozoru Protokol pre fakturované práce a dodávky, ktoré sú predmetom plnenia podľa tejto Zmluvy, Objednávateľ a stavebný dozor sa vyjadria k Protokolu do 7 (siedmich) pracovných dní odo dňa jeho predloženia Zhotoviteľom. Zhotoviteľ je následne oprávnený fakturovať Objednávateľovi len položky, ktoré boli Objednávateľom odsúhlasené. Neuznané položky je Zhotoviteľ oprávnený fakturovať až potom, čo budú odsúhlasené zo strany Objednávateľa a stavebného dozoru. Zhotoviteľ je oprávnený vystaviť čiastkové faktúry maximálne raz za kalendárny mesiac. Prílohou vyúčtovacej faktúry po dokončení celého Diela bude obojstranne podpísaný Protokol o odovzdaní celého Diela. 
1. Splatnosť faktúr je dohodnutá na štyridsaťpäť (45) kalendárnych dní odo dňa doručenia faktúry Objednávateľovi
1. Faktúra ako daňový doklad musí obsahovať všetky náležitosti daňového dokladu podľa Zákona o DPH. Zmluvné strany sa dohodli na elektronickom zasielaní faktúr na e-mailovú adresu: faktury-vel@veolia.com.
1. V prípade, že faktúra nebude obsahovať náležitosti podľa tejto Zmluvy, Objednávateľ je oprávnený vrátiť ju Zhotoviteľovi na doplnenie. V takom prípade sa o dobu opravy a doručenia riadnej faktúry predlžuje doba splatnosti faktúry, pričom lehota splatnosti faktúry začne plynúť doručením opravenej faktúry Objednávateľovi. 
1. Na zabezpečenie akejkoľvek sumy vrátane zmluvných pokút podľa Zmluvy a iných nárokov podľa Zmluvy vrátane nárokov súvisiacich s odstránením vád a nedorobkov ako aj splnenia skúšobnej prevádzky Objednávateľ zaplatí 10% z Ceny Diela až na základe vyúčtovacej faktúry. Objednávateľ zaplatí Zhotoviteľovi 10% z Ceny Diela po odpočítaní svojich prípadných nárokov po splnení nasledovných podmienok:
a) Protokol o odovzdaní celého Diela bol podpísaný oboma Zmluvnými stranami,
b) skúšobná prevádzka bola ukončená a vyhodnotená s dodržaním parametrov, o čom bol vyhotovený a oboma Zmluvnými stranami podpísaný Protokol o ukončení skúšobnej prevádzky a
c) v prípade Objednávateľom  identifikovaných vád a nedorobkov, boli tieto zo strany Zhotoviteľa odstránené, o čom bol vyhotovený a oboma Zmluvnými stranami podpísaný Protokol o odstránení vád a nedorobkov,
d) boli odovzdané všetky dokumenty súvisiace s realizáciou Diela Objednávateľovi,
e) bolo, resp. boli predložené právoplatné kolaudačné osvedčenie, resp. osvedčenia pre Rekonštrukciu okruhov OS85 a OS87, Levice,  
f) Objednávateľovi bol predložený originál bankovej záruky za záručnú dobu (tzv. warranty bond) Zhotoviteľom, ktorá bola vystavená renomovanou bankou v prospech Objednávateľa, vo výške 10 % z Ceny Diela (podľa odseku 16. čl. VII. Zmluvy).
6. Nakoľko je súčasťou Diela dodanie stavebných prác vrátane dodania stavby alebo jej časti podľa § 69 ods. 12 Zákona o DPH, Zmluvné strany sú si vedomé, že DPH vzťahujúcu sa na tieto vybrané stavebné práce je povinný správcovi dane platiť Objednávateľ. Zhotoviteľ na vystavenej faktúre uvedie informáciu „Prenos daňovej povinnosti“.
7. Zhotoviteľ na účely ručenia za DPH podľa § 69 ods. 13 a § 69b Zákona o DPH vyhlasuje, že ku dňu podpisu Zmluvy 
1. nemá nedoplatky na DPH, 
1. nenastali u neho dôvody, pre ktoré by mohlo dôjsť k zrušeniu jeho registrácie pre DPH podľa § 81 ods. 3 písm. b) druhého bodu Zákona o DPH,
1. nie je vedený v zozname osôb, u ktorých nastali dôvody na zrušenie registrácie pre DPH podľa § 81 ods. 3 písm. b) druhého bodu Zákona o DPH, vedenom Finančným riaditeľstvom Slovenskej republiky, 
1. jeho štatutárnym orgánom alebo členom štatutárneho orgánu alebo spoločníkom nie je štatutárny orgán, člen štatutárneho orgánu alebo spoločník Objednávateľa.
V prípade, ak dôjde k zmene ktorejkoľvek skutočnosti podľa písm. a) až d) tohto ustanovenia Zmluvy, Zhotoviteľ sa zaväzuje do troch (3) dní túto skutočnosť oznámiť Objednávateľovi. 
8. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) predchádzajúceho odseku tohto článku Zmluvy, má právo zadržať z fakturovanej Ceny Diela zádržné na DPH (ďalej len „Zádržné na DPH“). Zádržné na DPH  má Objednávateľ právo zadržať do výšky súčtu súm DPH fakturovaných Zhotoviteľom Objednávateľovi a to z ktorejkoľvek faktúry vystavenej Zhotoviteľom a použiť ho na prípadnú úhradu DPH podľa § 69b Zákona o DPH. Zádržné na DPH Objednávateľ Zhotoviteľovi vyplatí, až keď mu Zhotoviteľ preukáže, že pominuli skutočnosti, ktoré boli dôvodom zadržania Zádržného na DPH, prípadne ak správca dane vráti Objednávateľovi DPH uhradenú za Zhotoviteľa. V prípade, ak Objednávateľ ako ručiteľ zaplatí za Zhotoviteľa nezaplatenú daň úhradou alebo započítaním podľa § 69b ods. 1 alebo 6 Zákona o DPH, pričom na tento účel nezadržal Zádržné na DPH, Zhotoviteľ súhlasí, aby Objednávateľ jednostranne započítal DPH zaplatenú za Zhotoviteľa voči akejkoľvek pohľadávke, ktorá vznikne Zhotoviteľovi voči Objednávateľovi. Pokiaľ Zádržné na DPH alebo započítanie vzájomných pohľadávok podľa tohto ustanovenia Zmluvy nepostačovalo na vyrovnanie celej dane zaplatenej Objednávateľom podľa § 69b ods. 1 alebo 6 Zákona o DPH, Zhotoviteľ sa zaväzuje zaplatiť Objednávateľovi ostávajúcu časť zaplatenej dane formou náhrady škody. 
9. Zhotoviteľ  vyhlasuje, že bankový účet uvedený v záhlaví Zmluvy, oznámil v súlade s  § 6 Zákona o DPH Finančnému riaditeľstvu SR ako bankový účet, ktorý používa na podnikanie. Zároveň berie na vedomie zákonnú aj zmluvnú povinnosť oznámiť akúkoľvek zmenu, doplnenie alebo zrušenie týkajúce sa oznámeného bankového účtu Finančnému riaditeľstvu SR a písomne formou elektronickej komunikácie aj Objednávateľovi, a to bezodkladne odo dňa, keď táto skutočnosť nastala.
10. Zhotoviteľ sa zaväzuje na faktúrach uvádzať rovnaké číslo bankového účtu ako je uvedené v tejto Zmluve, resp. to, ktoré písomne nahlásil Objednávateľovi po uzatvorení Zmluvy podľa odseku 9 tohto článku Zmluvy.
11. V prípade porušenia povinností uvedených v odseku 9 a 10 tohto článku Zmluvy, alebo ak  faktúra nebude obsahovať náležitosti podľa tejto Zmluvy, alebo bude vykazovať iné chyby, Objednávateľ je oprávnený vrátiť ju Zhotoviteľovi na doplnenie. V takom prípade lehota splatnosti faktúry začne plynúť doručením opravenej faktúry Objednávateľovi alebo dňom nahlásenia príslušného bankového účtu Finančnému riaditeľstvu SR.
12. Pokiaľ je Objednávateľovi známe, že Zhotoviteľ nespĺňa niektorú z podmienok uvedených v písm. a) až d) odseku 7 tohto článku Zmluvy, má tiež právo odstúpiť od Zmluvy.
13. Zhotoviteľ sa zaväzuje predkladať informácie o realizovanom Diele na vyžiadanie Objednávateľa bez zbytočného odkladu a v čo najpresnejšom rozsahu.
14. Zhotoviteľ je povinný po dosiahnutí čiastkového plnenia podľa čl. VII odseku 1 Zmluvy vyhotovovať  súpis  vykonaných  prác  a  dodávok,  pričom vystaviť faktúru je oprávnený po odsúhlasení súpisov skutočne vykonaných prác a zabudovaných materiálov stavebným dozorom a zástupcom Objednávateľa  v  zmysle  odsúhlaseného rozpočtu, ktoré predloží spolu so zisťovacím zápisom   a   dokladmi   požadovanými v  Zmluve Objednávateľovi. Súpis vykonaných prác a dodávok diela vykoná Zhotoviteľ v súlade s nižšie uvedenými požiadavkami:
a. položky súpisu vykonaných prác (dodaných tovarov a poskytnutých služieb) musia byť v súlade s položkami prác (tovarov alebo služieb) uvedenými v stavebnom rozpočte/ocenenom výkaze výmer, ktorý tvorí neoddeliteľnú súčasť Zmluvy, 
b. súpis vykonaných prác musí zaznamenávať množstvá prác vykonaných/tovarov dodaných Zhotoviteľom v súlade s rozpočtom/oceneným výkazom výmer, 
c. súpis vykonaných prác musí byť potvrdený zo strany stavebného dozoru (ako oprávnenej osoby), pečiatkou a jeho podpisom, 
d. súpis vykonaných prác musí obsahovať jednotkové ceny položiek fakturovaných prác v súlade so Zmluvou, 
e. súpis vykonaných prác musí obsahovať krycí list prác/rekapituláciu, 
f. musí byť predložená fotodokumentácia (v elektronickej podobe) zachytávajúca fakturované práce (fyzický pokrok realizácie stavebných prác) a dodávky,  
g. preberací Protokol musí byť podpísaný od Objednávateľa a stavebného dozoru, 
h. musia byť predložené iné doklady podľa Zmluvy (dodacie listy, vážne lístky, …).
15. Zhotoviteľ je povinný práce a dodávky Diela vyúčtovať overiteľným spôsobom. Faktúra musí byť zostavená prehľadne, musí byť dodržané poradie položiek. Súčasťou faktúry sú doklady potrebné na preukázanie druhu a rozsahu dodávky materiálov alebo prác (napr. poplatok za uloženie sute).
16. Zhotoviteľ na svoje náklady poskytne Objednávateľovi bezpodmienečnú a neodvolateľnú  bankovú  záruku ako zábezpeku za dodržanie záručných podmienok na vady Diela a záručné plnenia v prospech Objednávateľa vo výške 10 % z Ceny Diela bez DPH platnú počas celého garančného obdobia na Dielo, tzn. 60 kalendárnych mesiacov počítaných od odovzdania a prevzatia Diela Objednávateľom, resp. odstránenia nedostatkov Diela Zhotoviteľom v prípade prevzatia Diela s výhradami, pričom banka poskytujúca takúto bankovú záruku a text samotnej bankovej záruky podliehajú predchádzajúcemu schváleniu Objednávateľom tak, že Zhotoviteľ je povinný predložiť návrh textu bankovej záruky Objednávateľovi na schválenie najneskôr 30 dní pred protokolárnym odovzdaním Diela Objednávateľovi.  V texte bankovej záruky musia byť uvedené podstatné náležitosti ako napr. číslo zmluvy o dielo, predmet Diela, maximálna suma bankovej záruky, lehota ukončenia platnosti bankovej záruky. V prípade, ak text bankovej záruky nebude obsahovať podstatné náležitosti, tak je Objednávateľ oprávnený požiadať o jej doplnenie a Zhotoviteľ je povinný takéto doplnenie zabezpečiť s bankou poskytujúcou bankovú záruku. Zhotoviteľ je povinný predložiť Objednávateľovi bankovú záruku vystavenú bankou najneskôr ku dňu protokolárneho odovzdania Diela, pričom banková záruka je nevyhnutnou podmienkou prevzatia Diela Objednávateľom. V prípade ak Zhotoviteľ neposkytne Objednávateľovi bankovú záruku v lehote alebo text bankovej záruky neobsahuje podstatné náležitostí podľa tohto odseku Zmluvy, považuje sa to za podstatné porušenie Zmluvy. Banková záruka podľa tohto odseku Zmluvy slúži na zabezpečenie nárokov Objednávateľa zo záruky za akosť Diela, nárokov na náhradu škody a ostatných nárokov Objednávateľa vyplývajúcich zo Zmluvy voči Zhotoviteľovi. V prípade sporu medzi Objednávateľom a Zhotoviteľom nemá banka poskytujúca bankovú záruku právo uložiť peniaze do úschovy súdu alebo inej inštitúcie, ale vyplatí ich priamo Objednávateľovi a v prípade následného vyriešenia sporu v neprospech Objednávateľa vráti Objednávateľ takto prijaté plnenie neodkladne Zhotoviteľovi.
Článok VIII
PRÁVA A POVINNOSTI ZMLUVNÝCH STRÁN PRI VYKONÁVANÍ DIELA
1. Zhotoviteľ sa zaväzuje vykonať Dielo vo vlastnom mene, na vlastnú zodpovednosť a s náležitou odbornou starostlivosťou.
1. Zhotoviteľ sa ďalej zaväzuje vykonať Dielo:
a) v súlade s právnymi predpismi platnými a účinnými na území Slovenskej republiky a predpismi Európskej únie bezprostredne záväznými na území Slovenskej republiky a tiež v súlade s ďalšími platnými normami a štandardmi vzťahujúcimi sa na predmet tejto Zmluvy, čím sa rozumejú najmä príslušné STN (ďalej len „Platná legislatíva“),
b) v súlade s internými predpismi Objednávateľa (ďalej len „Interné predpisy“), s ktorými bude riadne oboznámený, pričom si je vedomý skutočnosti, že požiadavky uvedené v Interných predpisoch môžu obsahovať prísnejšie požiadavky na kvalitu Diela a podmienky vykonávania Diela, ako sú uvedené v Platnej legislatíve; pokiaľ vykonáva Dielo v priestoroch, objektoch, alebo areáli Objednávateľa, resp. klienta Objednávateľa (ďalej len „Objekt Objednávateľa“), tiež v súlade s prevádzkovým poriadkom vzťahujúcim sa na Objekt Objednávateľa (ďalej len „Prevádzkový poriadok“), ktorý tvorí súčasť Interných predpisov, 
c) v súlade s pokynmi Objednávateľa.
1. Zhotoviteľ vyhlasuje, že je oprávnený uzatvoriť Zmluvu tohto znenia a vykonať Dielo a, že Zhotoviteľ, rovnako ako osoby, ktoré Zhotoviteľ použije na plnenie Zmluvy, t. j. jeho najmä zamestnanci, subdodávatelia a zamestnanci subdodávateľov (ďalej len „Pracovníci Zhotoviteľa“) majú všetky oprávnenia požadované Platnou legislatívou a zaväzuje sa informovať Objednávateľa v prípade, ak z akéhokoľvek dôvodu takéto oprávnenie zanikne. 
1. Zhotoviteľ ďalej vyhlasuje, že Zhotoviteľ a Pracovníci Zhotoviteľa spĺňajú všetky podmienky vyplývajúce z Platnej legislatívy upravujúcej pracovnoprávne vzťahy, vysielanie zamestnancov na výkon prác pri poskytovaní služieb a legálne zamestnávanie, najmä povinnosti podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ sa v súlade s Platnou legislatívou zaväzuje bezodkladne a v nevyhnutnom rozsahu poskytnúť Objednávateľovi na požiadanie doklady a osobné údaje Pracovníkov Zhotoviteľa - fyzických osôb na účely kontroly, či Zhotoviteľ neporušuje zákaz nelegálneho zamestnávania. 
1. Časti Diela môže Zhotoviteľ vykonať prostredníctvom subdodávateľa, pričom Zhotoviteľ má za vykonanie Diela zodpovednosť, akoby Dielo vykonával sám.
1. Zmenu subdodávateľa môže Zhotoviteľ po podpise Zmluvy vykonať len so súhlasom Objednávateľa a to formou uzatvorenia písomného dodatku k tejto Zmluve.
1. Zhotoviteľ berie na vedomie, že Objednávateľ starostlivo dbá na dodržiavanie štandardov kvality, hygieny, bezpečnosti a ochrany životného prostredia. V tejto súvislosti sa Zhotoviteľ zaväzuje najmä:
a. odo dňa odovzdania Miesta vykonania Diela zabezpečiť na Mieste vykonania Diela a pri vykonávaní Diela plnenie povinností vyplývajúcich z Platnej legislatívy najmä pokiaľ ide o bezpečnosť a ochranu zdravia pri práci, prevenciu pred požiarmi a ochranu životného prostredia,
b. dodržiavať Interné predpisy Objednávateľa a najmä Prevádzkový poriadok vzťahujúci sa na príslušný Objekt Objednávateľa a tiež zabezpečiť, aby sa všetci Pracovníci Zhotoviteľa pred nástupom na vykonanie Diela zúčastnili na poučení o znení Prevádzkového poriadku najmä pokiaľ ide o pravidlá týkajúce sa bezpečnosti a ochrany zdravia pri práci, ochrany životného prostredia a ochrany pred požiarmi, 
c. zaistiť pri plnení tejto Zmluvy bezpečnosť a ochranu zdravia pri práci Pracovníkov Zhotoviteľa, ich vybavenie predpísanými osobnými ochrannými pracovnými prostriedkami a pravidelné oboznamovanie v zmysle predpisov bezpečnosti a ochrany zdravia pri práci a ochrany pred požiarmi, 
d. zabezpečiť, aby sa Pracovníci Zhotoviteľa podrobili na vyzvanie Objednávateľa skúške preukazujúcej nepožitie alkoholických a omamných alebo psychotropných látok, príp. inej kontrole preukazujúcej splnenie podmienok uvedených v tomto čl. VIII Zmluvy,
e. oznámiť vznik každého pracovného úrazu okamžite Objednávateľovi tak, aby Objednávateľ mal možnosť prešetriť okolnosti vzniku pracovného úrazu a vykonať potrebné zdokumentovanie,
f. prijať všetky potrebné opatrenia na to, aby svojou činnosťou nenarušil bezpečnosť osôb nachádzajúcich sa v Objekte Objednávateľa a zamedzil vzniku akýchkoľvek škôd z hľadiska zdravotného, ekologického, požiarneho a dopravného, 
g. bez zbytočného odkladu informovať Objednávateľa o  akejkoľvek skutočnosti, ktorá bráni alebo sťažuje realizáciu Diela a súvisiacich činností, alebo by mohla spôsobiť škodu Objednávateľovi alebo tretím osobám, najmä ak ide o nedostatok týkajúci sa bezpečnosti a ochrany zdravia pri práci, ochrany pred požiarmi a ochrany životného prostredia,
h. nevnášať do Objektu Objednávateľa žiadne nebezpečné látky, alkohol, omamné a psychotropné látky, pričom nebezpečné látky vnášať do Objektu Objednávateľa výlučne v prípade, ak je to nevyhnutné na vykonanie Diela a po predbežnom oznámení Objednávateľovi, 
i. vykonávať Dielo tak, aby počas jeho realizácie neboli obmedzované okolité prevádzky nad primeranú mieru (alebo mieru stanovenú Platnou legislatívou, ak upravuje špecifické limity) hlukom, prachom, emisiami, vibráciami alebo odpadom,
j. ak pri plnení tejto Zmluvy vznikne odpad (ďalej len „Odpad“), Zmluvné strany sa dohodli, že nakladanie s Odpadom pre pôvodcu odpadu, ktorým je spoločnosť Veolia Energia Levice, a.s., zabezpečuje v rámci vykonania Diela (a v rámci Ceny Diela) Zhotoviteľ. Zhotoviteľ sa zaväzuje zabezpečovať poriadok a čistotu Miesta vykonania diela tak, aby priebežne počas vykonania Diela bol z Miesta vykonania Diela odstraňovaný Odpad a riadne plniť povinnosti držiteľa Odpadu a s Odpadom nakladať v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „Zákon o odpadoch“). Zmluvné strany v Protokole o odovzdaní celého Diela uvedú druh a množstvo Odpadu vzniknutého pri vykonaní Diela. Zhotoviteľ sa Objednávateľovi zaväzuje predložiť do desiatich (10) dní od podpísania Protokolu o odovzdaní celého Diela potvrdenie o  odovzdaní Odpadu oprávnenej osobe podľa Zákona o odpadoch. V prípade nebezpečného Odpadu, bude toto potvrdenie doručené aj vo forme potvrdeného Sprievodného listu nebezpečných odpadov. Prípadný výnos z odovzdaného Odpadu sa Zhotoviteľ zaväzuje zaslať bezhotovostným prevodom na bankový účet pôvodcu odpadu, ktorý mu oznámi Objednávateľ. Pre vylúčenie pochybností platí, že všetky náklady za odvoz a likvidáciu Odpadu hradí Zhotoviteľ.
1. Porušenie ktorejkoľvek povinnosti Zhotoviteľa podľa tohto článku Zmluvy sa považuje za podstatné porušenie Zmluvy a môže byť dôvodom odstúpenia od Zmluvy zo strany Objednávateľa. 
1. Objednávateľ má právo požadovať, aby sa na vykonaní Diela ďalej nezúčastňoval Pracovník Zhotoviteľa, ktorý poruší ktorúkoľvek povinnosť alebo nespĺňa ktorúkoľvek podmienku podľa ods. 3, 4 a 7 tohto článku Zmluvy. 
1. Zhotoviteľ sa zaväzuje riadne vykonávať záznamy v Stavebnom denníku. Zhotoviteľ je  povinný viesť Stavebný denník,  a to  odo  dňa  odovzdania Miesta vykonania Diela až  do  odovzdania Diela a odstránenia  prípadných  vád  a nedorobkov.  Do  Stavebného  denníka  bude  Zhotoviteľ  zapisovať  najmä všetky skutočnosti  rozhodujúce  pre  vykonanie  Diela.  Zhotoviteľ  je  povinný  sledovať  obsah  Stavebného  denníka a vyjadrovať sa k zápisom stavebného dozoru a autorského dozoru do 3 pracovných dní odo dňa zápisu, v opačnom prípade bude postoj Zhotoviteľa  pokladaný Objednávateľom za súhlas so zápisom v Stavebnom denníku. Objednávateľ má právo robiť si zo Stavebného denníka fotokópie. Okrem stavbyvedúceho a stavebného dozoru má právo vykonávať zápisy v Stavebnom denníku zástupca Objednávateľa a zástupca Zhotoviteľa projektu – autorský dozor. Stavebný denník sa skladá z úvodných listov, z denných záznamov a príloh.
1. Zhotoviteľ zodpovedá za ochranu majetku na Mieste vykonania Diela. 
1. [bookmark: _Hlk150872308]Objednávateľ má právo vykonávať pri vykonávaní Diela technický dozor a sledovať, či je Dielo vykonávané a súvisiace povinnosti plnené v súlade s touto Zmluvou, pričom osobitne sa Zhotoviteľ zaväzuje umožniť Objednávateľovi kontrolu plnenia povinností uvedených v tomto článku Zmluvy, a to napr. aj formou kontroly Pracovníkov Zhotoviteľa na alkohol, omamné alebo psychotropné látky. Na tento účel Objednávateľ určil nasledovného kontrolóra bezpečnosti: (Bude určený pri odovzdávaní Miesta vykonania Diela). Kontroly podľa tohto ustanovenia Zmluvy má právo Objednávateľ vykonať bez ohlásenia a bez obmedzení, pričom na požiadanie sa Zhotoviteľ zaväzuje zabezpečiť prítomnosť svojho zodpovedného zamestnanca a poskytnúť Objednávateľovi na tento účel všetky potrebné informácie. V prípade zistenia akýchkoľvek nedostatkov vo vykonávaní Diela alebo plnení iných povinností Zhotoviteľa podľa tejto Zmluvy má Objednávateľ právo vyzvať Zhotoviteľa na nápravu a Zhotoviteľ sa zaväzuje prijať bez zbytočného odkladu opatrenia na odstránenie týchto nedostatkov a informovať o tom Objednávateľa. Objednávateľ má právo zaslať toto upozornenie príp. požadovať vysvetlenie k plneniu povinností podľa tejto Zmluvy aj písomne a to doporučeným listom alebo prostriedkami elektronickej komunikácie a Zhotoviteľ sa zaväzuje odpovedať mu tým istým spôsobom do troch (3) pracovných dní.
1. Zmluvné strany sa dohodli, že Objednávateľ zabezpečí pred nástupom na vykonanie Diela preukázateľné poučenie Pracovníkov Zhotoviteľa o znení Prevádzkového poriadku a ďalších Interných predpisov Objednávateľa, ktoré sú nevyhnutné pre riadne vykonanie Diela. 
1. V prípade, ak predmetom Diela je realizácia prác podľa Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov (ďalej len „NV“), tak je Zhotoviteľ povinný na vlastné náklady zabezpečiť plnenie povinností stavebníka v rozsahu koordinácie projektovej dokumentácie poverením jedného koordinátora dokumentácie alebo viacerých koordinátorov dokumentácie podľa § 5 NV, koordinácie plnenia úloh pri realizácii prác na stavenisku z hľadiska zaistenia BOZP poverením jedného koordinátora bezpečnosti alebo viacerých koordinátorov bezpečnosti podľa § 6 NV, zabezpečenia vypracovania Plánu BOZP podľa § 5 ods. 2 písm. b) NV pred zriadením staveniska a predloženia Oznámenia podľa prílohy č. 1 NV súlade s § 3 ods. 3 NV Inšpektorátu práce, v ktorého územnom obvode sa stavenisko nachádza. 
Objednávateľ týmto ustanovením splnomocňuje Zhotoviteľa na výkon povinností stavebníka podľa tohto odseku a Objednávateľ sa zaväzuje na požiadanie Zhotoviteľa vystaviť samostatné plnomocenstvo, ak bude potrebné. Pred predložením predmetného Oznámenia Inšpektorátu práce je Zhotoviteľ povinný prekonzultovať jeho vecnú a obsahovú stránku s Objednávateľom vrátane menného zoznamu určených osôb. Týmto nie sú dotknuté ostatné povinnosti Zhotoviteľa vyplývajúce z vyššie uvedeného právneho predpisu.
1. Objednávateľ sa zaväzuje oznámiť ostatným osobám pôsobiacim na stavenisku skutočnosť, že Zhotoviteľ resp. jeho zamestnanci sú poverení výkonom činnosti koordinátora dokumentácie a koordinátora bezpečnosti a zabezpečiť súčinnosť osôb pôsobiacich na stavenisku potrebnú na výkon činnosti poverených koordinátorov.
1. Zhotoviteľ vyhlasuje, že vykonaním Diela nebudú porušené práva duševného vlastníctva alebo iné práva a oprávnené záujmy tretích osôb.
1. [bookmark: _Hlk231981053]Zhotoviteľ sa zaväzuje, že zabezpečí právoplatné Rozhodnutie o stavebnom zámere, právoplatné Rozhodnutie o udelení súhlasu na výrub zelene (prípadne záväzné stanovisko v rámci jednotného povoľovania stavby), Povolenie na skúšobnú prevádzku/dočasné užívanie stavby a právoplatné Kolaudačné osvedčenie v mene Objednávateľa, pričom mu Objednávateľ poskytne potrebnú súčinnosť. Zhotoviteľ zaplatí na vlastné náklady správne poplatky za zabezpečenie Rozhodnutia o stavebnom zámere podľa §20 až § 22 Stavebného zákona, Rozhodnutia o udelení súhlasu na výrub zelene (prípadne záväzné stanovisko v rámci jednotného povoľovania stavby), Povolenia na skúšobnú prevádzku/dočasné užívanie stavby a Kolaudačné osvedčenie. Zhotoviteľ uhradí na vlastné náklady poplatky spojené s povoleniami, ktoré Zhotoviteľ získava v mene Objednávateľa, vrátane finančnej náhrady za vyrúbané dreviny, alebo nákladov náhradnej výsadby. 
1. Zhotoviteľ zabezpečí na vlastné náklady a vlastnú zodpovednosť dopravu a skladovanie strojov, zariadení alebo konštrukcií a montážneho materiálu a ich presun zo skladu na Miesto vykonania Diela.
1. Zhotoviteľ  zabezpečí  na  vlastné náklady a zodpovednosť vybudovanie a stráženie  Miesta vykonania Diela.  Na  Miesto vykonania Diela  môžu  vstupovať  iba  poverení pracovníci Objednávateľa.
1. Zhotoviteľ zabezpečí  na vlastné náklady a vlastnú zodpovednosť zriadenie staveniska a pripojenia  na  odber  elektrickej  energie  a  úžitkovej  vody. Náklady na úhradu spotrebovaných energií za účelom realizácie predmetného Diela hradí Zhotoviteľ. Náklady súvisiace so zabezpečením plochy, resp. pozemku na zriadenie staveniska si zabezpečí Zhotoviteľ na vlastné náklady a na vlastnú zodpovednosť.
1. Zhotoviteľ zabezpečí  na vlastné náklady a vlastnú zodpovednosť vstupy do nebytových priestorov jednotlivých bytových domov a ostatných odberných miest tepla a TV za súčinnosti Objednávateľa. 
1. Zhotoviteľ je povinný viesť Stavebný denník. V Stavebnom denníku je Zhotoviteľ povinný každý  pracovný  deň vykázať rozsah zrealizovaných prác. Stavebný  denník  môže  byť  doplnený  aj o korešpondenciu, ktorou poverení pracovníci Zmluvných strán budú riešiť prípadné nedostatky projektovej dokumentácie.
1. Zhotoviteľ týmto vyhlasuje, že Dielo, tiež každá jeho časť, vykonané podľa Zmluvy bude bez akýchkoľvek právnych vád a jeho vykonaním nebude porušené žiadne autorské, patentové alebo iné právo. Ďalej vyhlasuje, že Objednávateľovi zodpovedá v plnej miere za prípady, ak tretia osoba voči Objednávateľovi uplatní nároky, ktoré sú výsledkom právnych vád alebo porušenia autorského, patentového alebo iného práva, viažuceho sa k Dielu.
1. Počas realizácie Diela je Zhotoviteľ povinný manipulovať s náradím, mechanizmami a materiálom tak, aby nedošlo k poškodeniu majetku Objednávateľa, k poškodeniu majetku zamestnancov Objednávateľa alebo k poškodeniu majetku tretích strán. V prípade poškodenia majetku Objednávateľa, majetku jeho zamestnancov alebo k majetku tretích strán sa Zhotoviteľ zaväzuje nahradiť takto spôsobenú škodu. 
1. Zhotoviteľ je povinný akceptovať návrhy a požiadavky Objednávateľa na úsporné opatrenia, ktoré zefektívnia náklady na vykonanie Diela a dodávku tepla Odberateľom počas zhotovovania Diela. Úsporné náklady budú na základe kalkulácie projektanta stavby, odsúhlasené Objednávateľom, odpočítané od celkových nákladov na vykonanie Diela. 
1. Zhotoviteľ je povinný udržiavať na prevzatom Mieste vykonania Diela, prístupových komunikáciách a v nebytových priestoroch bytových domov poriadok a čistotu. Zhotoviteľ je zodpovedný za poškodenie podzemných vedení a zariadení uvedených v dokladoch o odovzdaní Mieste vykonania Diela a vytýčených na Mieste vykonania Diela. Zhotoviteľ umožní Objednávateľovi kontrolu realizovaného Diela kedykoľvek počas výkonu prác.
1. Zhotoviteľ uvoľní Miesto vykonania Diela najneskôr do 15 dní odo dňa podpísania Protokolu o odovzdaní celého Diela. Plochy zariadenia Miesta vykonania Diela uvedie Zhotoviteľ do pôvodného stavu.
1. Objednávateľ má právo vykonávať pri vykonávaní Diela technický dozor aj prostredníctvom stavebného dozoru a sledovať, či je Dielo vykonávané a súvisiace povinnosti plnené v súlade s touto Zmluvou, Osobu poverenú výkonom stavebného dozoru Objednávateľ oznámi Zhotoviteľovi písomnou formou.
1. V prípade vzniku okolností, ktoré sa čiastočne predvídať dali alebo mohli v čase uzatvorenia Zmluvy, bude uzavretie dodatku k Zmluve posudzované v súlade s ostatnými ustanoveniami § 18 Zákona o verejnom obstarávaní.
1. Pri posudzovaní nároku na zmenu Zmluvy v súlade  s ostatnými ustanoveniami § 18  Zákona o verejnom obstarávaní bude Objednávateľ zohľadňovať aj Harmonogram v zmysle  článku III Zmluvy.
1. Uzatvorenie dodatku k Zmluve nie je povinnosťou Objednávateľa a bude sa dôkladne posudzovať podľa osobitostí prípadu.
1. V prípade, že Zhotoviteľ nezabezpečí právoplatné Rozhodnutie o stavebnom zámere na realizáciu Diela do 18 mesiacov odo dňa účinnosti dotačnej zmluvy (dňa 01.08.2025 nadobudla účinnosť dotačná zmluva), ktorou bola Objednávateľovi poskytnutá dotácia na realizáciu Diela z Environmentálneho fondu, tak je Zhotoviteľ povinný zaplatiť Objednávateľovi zmluvnú pokutu vo výške 30.000,- Eur. 
1. Zhotoviteľ sa zaväzuje pri realizácii Diela dodržať rovnaké alebo lepšie hodnoty kritéria č. 2, kritéria č. 3 a kritéria č. 5, ktoré uviedol vo svojej Ponuke v Súťaži, ktorej výsledkom je táto Zmluva, a to:
Kritérium č. 2 (tepelno – izolačné vlastnosti sekundárneho potrubia UK: ........ (hodnotu uvedie Zhotoviteľ);
Kritérium č. 3 (tepelno – izolačné vlastnosti sekundárneho potrubia TV: ........ ( hodnotu uvedie Zhotoviteľ);
Kritérium č. 5 (tepelno-izolačné vlastnosti primárneho potrubia: ............... ( hodnotu uvedie Zhotoviteľ).

Článok IX
ODOVZDANIE DIELA OBJEDNÁVATEĽOVI
1. Odovzdanie a prevzatie Diela sa uskutoční za prítomnosti poverených zástupcov Zmluvných strán uvedených v tejto Zmluve, v termíne podľa Harmonogramu. Zhotoviteľ navrhne písomnou formou (listom alebo e-mailom) Objednávateľovi presný termín odovzdania Diela najmenej sedem (7) pracovných dní vopred, pričom termín si Zmluvné strany odsúhlasia podľa svojich prevádzkových možností. V tejto Zmluve sa uplatňujú nasledujúce druhy protokolov:
a) Protokol o odovzdaní Miesta vykonania Diela – definovaný v článku II odseku 2 Zmluvy,
b) Odovzdávací a preberací protokol skutočne vykonaných prác a dodávok – definovaný v článku VII odseku 1 tejto Zmluvy,
c) Protokol o odovzdaní celého Diela – definovaný v článku VII odseku 1 tejto Zmluvy,
d) Protokol o ukončení skúšobnej prevádzky definovaný v čl. VII ods. 5 písm. b) tejto Zmluvy,
e) Protokol o odstránení vád a nedorobkov – definovaný v odseku 4 písm. c) bode ii. tohto článku Zmluvy.
2. Objednávateľ je povinný prevziať Dielo, pokiaľ bolo riadne vykonané a nevykazuje žiadne vady a nedorobky. 
3. Pokiaľ Dielo vykazuje vady, ktoré neovplyvňujú funkčnosť Diela, má Objednávateľ právo po posúdení závažnosti týchto vád buď: 
a) Dielo prebrať s výhradami a určiť Zhotoviteľovi primeraný termín na odstránenie týchto vád, alebo
b) odoprieť prevzatie Diela a určiť Zhotoviteľovi nový termín odovzdania Diela. 
4. O odovzdaní a prevzatí Diela spíšu Zmluvné strany Protokol o odovzdaní celého Diela. Protokol o odovzdaní celého Diela bude obsahovať minimálne nasledujúce údaje:
a) Identifikáciu Diela s uvedením odkazu na Zmluvu,
b) Identifikáciu osôb, ktoré sa zúčastnili na odovzdaní Diela na strane Zhotoviteľa a Objednávateľa v rozsahu meno, priezvisko, pracovná pozícia,
c) Zhodnotenie kvality Diela a údaj, že
i. Dielo bolo vykonané riadne, bez vád a nedorobkov a Objednávateľ potvrdzuje jeho prevzatie bez výhrad, alebo
ii. Dielo bolo vykonané s vadami a nedorobkami, ktoré nebránia jeho funkčnosti a Objednávateľ ho prevzal s výhradami. V tomto prípade budú uvedené o aké vady a nedorobky išlo, opatrenia a lehoty na odstránenie vád a nedorobkov a termín konečného odovzdania a prevzatia Diela, o ktorom bude spísaný Protokol o odstránení vád a nedorobkov, alebo 
iii. odmietnutie prevzatia Diela zo strany Objednávateľa, uvedenie vád Diela opatrenia a lehoty na odstránenie vád a nedorobkov a termín náhradného odovzdania a prevzatia Diela,
d) Ďalšie údaje podľa Zmluvy ako napr. údaj o vzniknutom Odpade podľa čl. VIII ods. 7 písm. j) Zmluvy, údaje o porušení povinností pri vykonaní Diela a príp. škodách spôsobených pri vykonaní Diela, 
e) Zoznam odovzdanej dokumentácie, prípadne chýbajúcu dokumentáciu ako vadu Diela,
f) Dátum, čas a miesto odovzdania a prevzatia Diela,
g) Identifikáciu osôb, ktoré sú poverené na odovzdanie a prevzatie Diela na strane Zhotoviteľa a Objednávateľa v rozsahu meno, priezvisko, pracovná pozícia a ich podpisy potvrdzujúce odovzdanie a prevzatie Diela.
5. Zhotoviteľ predloží pre účely odovzdania Diela aspoň 7 pracovných dní vopred Objednávateľovi:
a)	dokumentáciu skutočného vyhotovenia stavby so zakreslením všetkých zmien podľa skutočného stavu vyhotovených prác 2x v digitálnej forme, písomnú časť vo formáte word a výkresovú časť vo formáte dwg  – 2x v platforme Autocad a pdf, 
b)	prevádzkové predpisy na rozvody tepla– 3x v papierovej a 2x v digitálnej forme,  
c)	fotodokumentáciu zachytávajúcu celý priebeh realizácie – 2x na CD/DVD/USB nosiči,
d)	dodacie listy zabudovaných materiálov, zariadení a ich technickú dokumentáciu,
e)	doklady o likvidácií vzniknutého Odpadu a to vrátane bilancie odpadov,
f)	protokoly o komplexnom vyskúšaní,
g)	porealizačné geodetické zameranie rozvodov TV a UK, HDPE rúrky a dispečerského kábla a príp. markerov na ich trasách – 3x v tlačenej forme, 3x v digitálnej forme vo formátoch *dwg, *.dgn, *.docx, *.xlsx, *.pdf na  prenosných dátových nosičoch,
i)	káblovú knihu dispečerských káblov – 3x v papierovej forme a 2x v digitálnej forme,
j)	Stavebný denník – 1x originál a 1x fotokópia,
k)	protokoly a osvedčenia o vykonaných skúškach, skúšky prežiarením, kapilárne skúšky,  skúšky ultrazvukom, odborné prehliadky a skúšky, zápis o vykonaní dilatačných skúšok a tepelnom predpínaní potrubia, skúška preplachu potrubí, skúšky zhutnenia,  mená a oprávnenia zodpovedných osôb – 3 x  podpísané Objednávateľom,
l)	protokoly o premeraní rozvodov tepla a funkčnosti alarm – systému – 3x v papierovej forme a 2x v digitálnej forme,
m)	zvarovú dokumentáciu (atesty použitých materiálov, schému rozvodov tepla s vykonanými zvarmi, mená a oprávnenia zváračov, vizuálne kontroly zvarov, zvárací postup výrobcu) –3x,
n)	osvedčenia akosti, atesty použitých materiálov, komponentov v slovenskom jazyku,
o)	potvrdenie o zameraní dotknutých inžinierskych sietí vrátane potvrdenia kontroly pred zasypaním 3x,
p)	potvrdenie o zameraní navrhovanej trasy v prehľadnom teréne – 3x,
q)    záznam o spätnom odovzdaní dotknutých pozemkov,
r)    dokumentáciu o vykonaní individuálnych skúšok v zmysle sprievodnej technickej dokumentácie podľa čl. I ods. 2 písm. j) Zmluvy.
6. Zhotoviteľ sa zaväzuje, že po realizácii inštalácie spojok rozvodu tepla pred zásypom umožní Objednávateľovi kontrolne vykonať nasledovné merania: 
a) premeranie skutočnej  dĺžky nových rozvodov tepla, 
b) premeranie stavu monitorovacieho alarm – systému (pred a po zapenení spojok).

Článok X
PRECHOD NEBEZPEČENSTVA ŠKODY A VLASTNÍCKE PRÁVO K DIELU
1.	Vlastnícke právo k Dielu alebo k časti Diela vrátane všetkých jeho súvisiacich technologických súčastí prechádza na Objednávateľa od počiatku jeho postupným zapracovávaním do Diela alebo časti Diela. 
2.	Nebezpečenstvo škody na Diele alebo časti Diela vrátane všetkých jeho súvisiacich technologických súčastí prechádza zo Zhotoviteľa na Objednávateľa momentom prevzatia celého Diela Objednávateľom na základe Objednávateľom a stavebným dozorom vopred odsúhlaseného a následne Objednávateľom a stavebným dozorom podpísaného Protokolu o odovzdaní celého Diela. 

Článok XI
POISTENIE 
1. Zhotoviteľ si je vedomý, že podmienkou vykonávania Diela je, aby mal uzavretú poistnú zmluvu s nasledovnými poistnými podmienkami: 
a) predmetom je poistenie zodpovednosti za škodu spôsobenú v súvislosti s vykonávaním Diela min. do hodnoty Diela vo výške [doplní uchádzač] EUR (slovom: doplní uchádzač). 
b) uvedené poistné krytie sa vzťahuje na škody na majetku, živote a zdraví, ako aj na následné majetkové ujmy vrátane ušlého zisku spôsobené Objednávateľovi a tretím osobám 
1.2.1. prevádzkovou činnosťou Zhotoviteľa,
1.2.2. používaním alebo spotrebou vadného výrobku, resp. vadami vykonanej práce po jej odovzdaní,
c) poistná zmluva o poistení zodpovednosti za škodu je dojednaná tak, aby pokryla škody, ktoré vznikli v čase jej platnosti, bez ohľadu na to, kedy bude vznesený nárok na náhradu škody (retroaktivita).
2. V tejto súvislosti Zhotoviteľ vyhlasuje, že má platne a účinne uzavretú Poistnú zmluvu v súlade s podmienkami uvedenými v ods. 1 tohto článku Zmluvy, a to: [Zhotoviteľ doplní názov zmluvy, typ poistenia, poisťovňu a výšku maximálneho poistného plnenia], čo preukáže poistnou zmluvou alebo poistným certifikátom vystaveným na svoje meno pre obdobie kalendárneho roka tak, aby suma vykonávaných zákaziek v rovnakom čase nepresiahla poistnú sumu uvedenú na poistnom certifikáte/poistnej zmluve (ďalej len „Poistná zmluva“). Poistný certifikát k Poistnej zmluve tvorí Prílohu č. 3 tejto Zmluvy. 
3. Zhotoviteľ sa zaväzuje udržať Poistnú zmluvu v platnosti počas platnosti tejto Zmluvy a túto skutočnosť preukázať Objednávateľovi do troch (3) dní od doručenia žiadosti Objednávateľa.
4. V prípade, ak Poistná zmluva stratí platnosť, Zhotoviteľ sa zaväzuje oznámiť túto skutočnosť Objednávateľovi bez zbytočného odkladu a pokiaľ sa Zmluvné strany nedohodli inak, vykonávanie Diela Zhotoviteľom sa preruší.
5. Pre konkrétne Čiastkové Dielo je možné v Objednávke dohodnúť konkrétny druh a rozsah poistenia, na ktoré sa Zhotoviteľ zaviaže poistiť nad rámec Poistnej zmluvy uvedenej v ods. 1 tohto článku Zmluvy.
6. Zhotoviteľ sa zaväzuje mať uzatvorené stavebnomontážne poistenie vo výške poistného plnenia rovnajúcej sa 100 % z Ceny Diela, pričom Zhotoviteľ sa zaväzuje predložiť Objednávateľovi ku dňu začatia realizácie Diela potvrdenie o uzatvorení takéhoto poistenia, a to v nasledovnom rozsahu poistenia Zhotoviteľa:
Montážne poistenie proti všetkým rizikám:
002 Krytie krížovej zodpovednosti
004 Rozšírené krytie škôd spôsobených pri záručných prácach
102 Osobitné podmienky pre podzemné káble, potrubia a iné zariadenia
103 Výluka strát alebo škôd na úrode, lesoch alebo kultúrach
110 Osobitné dojednanie pre bezpečnostné opatrenia v súvislosti so zrážkami, povodňou a záplavami
117 Osobitné podmienky pre pokladanie vodovodných a kanalizačných potrubí
119 Majetok vo vlastníctve, v užívaní, v opatrovaní alebo v správe poisteného
150 Poistenie pre prípad krádeže alebo lúpeže v mieste poistenia
155 Osobitné podmienky pre poistenie škôd spôsobených náhlym a náhodným únikom znečisťujúcich látok
200 Krytie rizika výrobcu

Článok XII
ZODPOVEDNOSŤ ZA VADY  A ZÁRUKA ZA AKOSŤ
1. Dielo má vady, ak vykonanie Diela nezodpovedá výsledku určenému v Zmluve. 
2. Zhotoviteľ zodpovedá za vady, ktoré má Dielo v čase jeho odovzdania. Za vady Diela na ktoré sa vzťahuje záruka za akosť, zodpovedá Zhotoviteľ v rozsahu tejto záruky. 
3. Zhotoviteľ zodpovedá za vady Diela vzniknuté po čase uvedenom v ods. 2 v spojení s ods. 4 tohto článku Zmluvy, ak boli spôsobené porušením jeho povinnosti. 
4. Ak nie je pre osobitné časti Diela, komponenty a pod. uvedené inak, Zhotoviteľ poskytuje na zhotovené Dielo záruku na všetky práce v dĺžke šesťdesiat (60) mesiacov a záruku na zariadenia a materiál v dĺžke dvadsaťštyri (24) mesiacov. Záručná doba začína plynúť dňom podpisu Protokolu o odovzdaní celého Diela, v prípade prevzatia Diela s výhradami až podpísaním Protokolu o odstránení vád a nedorobkov.
5. Vady zistené v záručnej dobe je Objednávateľ povinný bezodkladne písomne alebo elektronicky (na adrese uvedenej v článku XVIII. ods. 1 písm. d) tejto Zmluvy) reklamovať u Zhotoviteľa. Zhotoviteľ sa zaväzuje reklamované vady Diela odstrániť bez zbytočného odkladu. Rozsah prípadných opravných prác určí Zhotoviteľ.
6. V prípade vady brániacej prevádzke (najmä ak spôsobuje prerušenie alebo obmedzenie výroby tepla alebo elektriny) je Zhotoviteľ povinný najneskôr do dvadsaťštyri (24) hodín po obdržaní reklamácie dostaviť sa k Dielu na účely vyhotovenia protokolu o reklamovanej vade, identifikovať vadu a navrhnúť termín odstránenia vady, ktorý podlieha schváleniu Objednávateľa. V prípade ak sa Zmluvné strany nedohodnú na termíne odstránenia vady, alebo ak Zhotoviteľ neodstráni vadu v dohodnutom termíne, má Objednávateľ právo vykonať nápravu a požadovať od Zhotoviteľa náhradu nákladov účelne vynaložených na tento účel. Zhotoviteľ sa zaväzuje náklady vynaložené Objednávateľom podľa predchádzajúcej vety uhradiť Objednávateľovi najneskôr do pätnástich (15) dní od doručenia písomnej výzvy Objednávateľa na ich úhradu.
7. V prípade vady, ktorá nebráni prevádzke Diela, sa Zhotoviteľ zaväzuje dostaviť sa k Dielu na účely vyhotovenia protokolu o reklamovanej vade a ďalší postup ako je uvedený v ods. 6 tohto článku Zmluvy najneskôr do sedem (7) kalendárnych dní po obdržaní reklamácie.  
8. Termín pre odstránenie vady bude vždy dohodnutý písomne. Vada je považovaná za odstránenú podpísaním Protokolu o odstránení reklamovanej vady oboma Zmluvným stranami. 
9. Oprávnenosť reklamácie v prípade, keď ju Zhotoviteľ neuzná, bude zistená znaleckým posudkom. Na základe výsledku znaleckého posudku bude reklamácia uznaná za oprávnenú alebo neoprávnenú. Náklady na vyhotovenie znaleckého posudku ponesie v prípade, ak reklamácia bola uznaná ako oprávnená Zhotoviteľ, v prípade neoprávnenej reklamácie Objednávateľ.  
10. Nárokmi zo zodpovednosti za vady a zo záruky za akosť nie je dotknutý nárok na náhradu škody, prípadne na dohodnutú zmluvnú pokutu. 
11. Pri vznesení nároku Zhotoviteľa na zmenu materiálu alebo technického riešenia pri realizácii Diela v dôsledku nedostatku materiálu na trhu, Zhotoviteľ predloží identifikáciu výrobcu, typové označenie materiálu, identifikáciu dodávateľa materiálu, ktorý má byť predmetom rokovania o zmene a zdôvodnenie potreby zmeny technického riešenia, ktorým musí Zhotoviteľ jednoznačne preukázať, že pôvodné riešenie alebo materiál spôsobí verejnému obstarávateľovi/Objednávateľovi neprimerané ťažkosti pri realizácii Diela, ako sú napr. omeškanie Zhotoviteľa s riadnym plnením Diela; potreba realizácie ďalších nadväzujúcich prác, s ktorými verejný obstarávateľ/Objednávateľ vopred nepočítal a ukázali sa ako nevyhnutné až počas realizácie Diela; iné vopred nepredvídateľné okolnosti, ktoré majú vplyv na realizáciu Diela čo do kvality a termínov určených Zmluvou.
12. Pri posudzovaní oprávnenosti uskutočnenia zmeny Zmluvy podľa tohto bodu a súladu s § 18 Zákona o verejnom obstarávaní Objednávateľ dôkladne posúdi:
a. analýzu príčin vzniknutej situácie;
b. príčinné súvislosti so vzniknutou situáciou;
c. následky vzniknutej situácie a potrebu zmeny Zmluvy;
d. vyhodnotenie skutočnosti, či Zhotoviteľ vynaložil náležitú starostlivosť, resp., že bol obozretný;
e. posúdenie nevyhnutnosti na odstránenie následkov.

Článok XIII
ZODPOVEDNOSŤ ZA ŠKODU A SANKCIE
0. Pokiaľ jedna zo Zmluvných strán poruší svoju povinnosť zo Zmluvy, je povinná nahradiť škodu tým spôsobenú druhej Zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.
0. Zhotoviteľ si je vedomý, že pokiaľ porušením povinností podľa tejto Zmluvy spôsobí prerušenie alebo obmedzenie výroby a dodávky tepla, toto môže mať za následok vznik škody vo forme ušlého zisku a v prípade porušenia zákona č. 657/2004 Z. z. o tepelnej energetike v znení neskorších predpisov tiež uloženie sankcií alebo uplatnenie náhrady škody voči výrobcovi a/alebo dodávateľovi tepla, pre ktorého sa Dielo vykonáva. Takto spôsobenú škodu uplatnenú výrobcom a/alebo dodávateľom tepla u Objednávateľa sa Zhotoviteľ zaväzuje nahradiť v plnej výške vo forme náhrady škody. Zhotoviteľ sa zaväzuje oznámiť Objednávateľovi plánované prerušenie alebo obmedzenie výroby a/alebo dodávky tepla najmenej 20 dní vopred písomne, bez ohľadu na to, že je doba odstávky dohodnutá v Harmonograme. Toto ustanovenie sa analogicky aplikuje aj na prerušenie alebo obmedzenie výroby a dodávky elektrickej energie.
0. V prípade omeškania Zhotoviteľa s vykonaním/odovzdaním Diela má Objednávateľ právo požadovať zaplatenie zmluvnej pokuty do výšky 5.000,- Eur (slovom: päťtisíc eur) za každý deň omeškania. 
0. [bookmark: _Hlk149653985]V prípade omeškania Zhotoviteľa s oznámením o prerušení alebo obmedzení výroby a/alebo dodávky tepla a/alebo dodávky TV a/alebo elektrickej energie má Objednávateľ právo požadovať zaplatenie zmluvnej pokuty do výšky 5.000,- Eur (slovom: päťtisíc eur) za každý deň omeškania. 
0. V prípade omeškania Zhotoviteľa s ukončením prerušenia alebo obmedzenia výroby a/alebo dodávky tepla a/alebo dodávky TV, a/alebo elektrickej energie má Objednávateľ právo požadovať zaplatenie zmluvnej pokuty do výšky 5.000,- Eur (slovom: päťtisíc eur) za každý deň omeškania. 
0. V prípade omeškania Zhotoviteľa s odstránením vady brániacej v prevádzke Diela v termíne dohodnutom s Objednávateľom podľa článku XII ods. 6 Zmluvy má Objednávateľ právo požadovať zaplatenie zmluvnej pokuty do výšky 5.000,- Eur (slovom: päťtisíc eur) za každý deň omeškania.
0. V prípade prekročenia kumulatívnej doby prerušení a/alebo obmedzení výroby a/alebo dodávky tepla a/alebo TV uvedených v Prílohe č. 2 - Harmonogram realizácie a prerušení dodávok tepla, má  Objednávateľ právo požadovať zaplatenie zmluvnej pokuty vo výške 30.000,- Eur (slovom: tridsaťtisíc eur) za každý deň omeškania. 
0. V prípade porušenia niektorej povinnosti podľa tejto Zmluvy, má Objednávateľ právo požadovať od Zhotoviteľa zaplatenie nasledovných zmluvných pokút: 
a) za každé jednotlivé porušenie povinnosti vyplývajúcej z článku VIII tejto Zmluvy vzniká Objednávateľovi nárok na zmluvnú pokutu do výšky 500,- Eur (slovom: päťsto eur),  
b) za každé jednotlivé porušenie povinnosti vyplývajúcej z článku VIII tejto Zmluvy, vzniká Objednávateľovi nárok na zmluvnú pokutu vo výške sankcie uloženej príslušným orgánom štátnej správy v oblasti inšpekcie práce, prevencie pred požiarmi a ochrany životného prostredia, 
c) za iné porušenie povinností Zhotoviteľa podľa tejto Zmluvy vzniká Objednávateľovi nárok na zmluvnú pokutu vo výške 500,- Eur (slovom: päťsto eur) za každý deň omeškania Zhotoviteľa s plnením podľa tejto Zmluvy.
0. Dohodnuté zmluvné pokuty nemajú vplyv na nároky Objednávateľa na náhradu škody vzniknutej z nesplnenia zmluvných povinností Zhotoviteľa, ktoré sú zmluvnou pokutou zabezpečené, a teda popri zmluvných pokutách dohodnutých v Zmluve má Objednávateľ právo požadovať od Zhotoviteľa tiež náhradu škody. Oprávnená Zmluvná strana má právo vyzvať povinnú Zmluvnú stranu na úhradu zmluvnej pokuty a povinná Zmluvná strana sa zaväzuje zaplatiť zmluvnú pokutu najneskôr do pätnásť (15) dní od doručenia výzvy oprávnenej Zmluvnej strany na jej úhradu.  
0. V prípade omeškania ktorejkoľvek Zmluvnej strany so zaplatením peňažného plnenia podľa tejto Zmluvy má druhá Zmluvná strana právo požadovať zaplatenie úroku z omeškania vo výške 0,03% z dlžnej sumy za každý deň omeškania.
0. V prípade, že Zhotoviteľ nebude mať počas realizácie Diela každý kalendárny deň výkonu prác na Mieste vykonania Diela prítomnú Kľúčovú kvalifikovanú osobu, tak má Objednávateľ právo požadovať od Zhotoviteľa zaplatenie zmluvnej pokuty vo výške 300,- Eur (slovom: tristo eur) za každý deň porušenia tejto povinnosti.
0. V prípade nedodržania termínu odovzdania predmetu plnenia v zmysle článku III ods. 1  tejto  Zmluvy zo strany Zhotoviteľa a/alebo nedodržania akýchkoľvek iných zmluvných podmienok zo strany Zhotoviteľa a/alebo iného pochybenia Zhotoviteľa, v dôsledku ktorého/ktorých dôjde k Objednávateľovmu nepreplateniu/ nevyčerpaniu Dotácie na financovanie Diela a to na základe zmlúv, ktoré má Objednávateľ uzatvorené s poskytovateľmi Dotácie, je Objednávateľ oprávnený požadovať od Zhotoviteľa  zmluvnú pokutu vo výške nepreplatenej/nevyčerpanej Dotácie (týkajúcej sa oprávneného výdavku stavebné práce) až vo výšky celej schválenej poskytnutej Dotácie (týkajúcej sa oprávneného výdavku stavebné práce), ktorá môže predstavovať maximálne 95 % oprávnených výdavkov (stavebné práce). Zároveň sa  Zhotoviteľ zaväzuje túto zmluvnú pokutu Objednávateľovi uhradiť v lehote tridsať (30) dní odo dňa doručenia písomnej výzvy Objednávateľa na takéto plnenie.
0. Záväzok plniť za Objednávateľa alebo nahradiť Objednávateľovi plnenie podľa tohto článku Zmluvy trvá bez časového obmedzenia.
0.  V prípade, že zo strany Zhotoviteľa nebudú pri realizácii Diela dodržané rovnaké alebo lepšie hodnoty kritéria č. 2, kritéria č. 3 a kritéria č. 5, ako sú uvedené v článku VIII Zmluvy, tak Objednávateľ neprevezme Dielo a toto porušenie bude považované za závažné porušenie tejto Zmluvy. Zároveň má Objednávateľ nárok na zmluvnú pokutu vo výške 10 % z celkovej ceny Diela bez DPH za nedodržanie hodnôt každého z kritérií č. 2, č. 3 a č. 5 osobitne. 

Článok XIV
INDEXAČNÁ DOLOŽKA
1. Ministerstvo dopravy a výstavby SR vydalo metodický pokyn č. 19/2022  s cieľom stanoviť transparentný mechanizmus úpravy cien v rámci zmluvných podmienok pri projektoch opravy a údržby, výstavby, modernizácie a rekonštrukcie inžinierskych stavieb a budov, zákaziek, ktoré boli zadané podľa Zákona o verejnom obstarávaní.
Vzorec pre výpočet indexácie je nasledovný:
𝑷𝒕 = 𝟎, 𝟏𝟎 + 𝟎, 𝟐𝟎 ∗ ( 𝑯𝑰𝑪𝑷𝒕 /𝑯𝑰𝑪𝑷𝒕𝟎 )  + ⟮ 𝟎, 𝟎𝟖 ∗ ( 𝑫𝒕 /𝑫𝒕𝟎 )⟯ + 𝟎, 𝟔𝟐 ∗ ( 𝑪𝑴𝑰𝒕/ 𝑪𝑴𝑰𝒕𝟎)
V stanovenom vzorci pre výpočet indexácie je fixná časť nákladov realizovanej stavby, ktoré nepodliehajú indexácii, stanovená vo výške 10 % a hodnota nákladov, ktoré podliehahú indexácii, je stanovená vo výške 90 % z celkovej realizovanej stavby. Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú ukazovatele Harmonizované indexy spotrebiteľských cien (priemer roka 2015=100) – mesačne [sp0017ms], Priemerné ceny pohonných látok v SR – mesačne [sp0202ms], a Indexy cien stavebných prác a materiálov (2015=100) – štvrťročne [sp2063qs], ktoré sú publikované Štatistickým úradom Slovenskej republiky na jeho webovom sídle www.statistics.sk. 
Kde:
𝑷𝒕: násobiteľ úpravy (koeficient zmeny), ktorý bude použitý pre odhadnutú zmluvnú hodnotu vykonanú za obdobie „𝒕“, pričom týmto obdobím je kvartál. Hodnota násobiteľa úpravy sa zaokrúhľuje matematicky na 3 desatinné miesta.
𝒕 : ukončený kvartál (koncový) je rozhodujúce obdobie, za ktoré uchádzač uplatňuje indexáciu.
𝒕𝟎: referenčné obdobie, kvartál do ktorého spadá kalendárny deň, v ktorý uplynula lehota na predkladanie ponúk do súťaže na zhotovenie stavby.
𝟎, 𝟏𝟎: pevný koeficient 10 %, ktorý reprezentuje časť nákladov na stavebné činnosti a stavby, ktoré nepodliehajú indexácii.
𝟎, 𝟐𝟎: koeficient 20 %, ktorý predstavuje časť nákladov za realizované stavebné činnosti a stavby, ktoré podliehajú indexácii, a reprezentuje zmenu osobných nákladov resp. nákladov na pracovnú silu.
𝑯𝑰𝑪𝑷: ukazovateľ Harmonizované indexy spotrebiteľských cien (priemer roka 2015=100)
- mesačne [sp0017ms] – Spotrebiteľské ceny úhrnom– (Harmonized indices of consumer prices) na Slovensku publikovaný Štatistickým úradom Slovenskej republiky na jeho internetovej stránke www.statistics.sk.
𝑯𝑰𝑪𝑷𝒕: hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom – prepočítaná za kvartál, v období „𝒕“.
𝑯𝑰𝑪𝑷𝒕𝟎: hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom– za referenčné obdobie (kvartál) v období „𝒕𝟎“, t. j. kvartál, v ktorý uplynula lehota na predkladanie ponúk do súťaže na zhotovenie stavby.
𝟎, 𝟎𝟖: koeficient 8 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu cien pohonných hmôt (motorovej nafty).
𝑫: ukazovateľ Priemerné ceny pohonných látok v SR (Motorová nafta) – mesačne [sp0202ms] prepočítaný za kvartál, publikovaný Štatistickým úradom Slovenskej republiky na jeho internetovej stránke www.statistics.sk.
𝑫𝒕: hodnota ukazovateľa Priemerné ceny pohonných látok v SR (Motorová nafta) –mesačne [sp0202ms] prepočítaná za kvartál, v období „𝒕“
𝑫𝒕𝟎: hodnota ukazovateľa Priemerné ceny pohonných látok v SR (Motorová nafta) –mesačne [sp0202ms] prepočítaná za kvartál, v období „𝒕𝟎“, t. j. kvartál, v ktorý uplynula lehota na predkladanie ponúk do súťaže na zhotovenie stavby.
𝟎, 𝟔𝟐 : koeficient 62 %, ktorý predstavuje časť nákladov za realizované stavebné činnosti a stavby, ktoré podliehajú cenovej úprave a reprezentuje zmenu nákladov cien materiálov a výrobkov spotrebovávaných v stavebníctve SR.
𝑪𝑴𝑰 : ukazovateľ Indexy cien stavebných prác a materiálov (2015=100) – štvrťročne [sp2063qs] – Indexy stavebných materiálov (výrobné ceny) (Price indices of constructions works and materials) za štvrťrok, ktorý je publikovaný Štatistickým úradom Slovenskej republiky na jeho internetovej stránke www.statistics.sk.
𝑪𝑴𝑰𝒕: hodnota ukazovateľa Indexy cien stavebných prác a materiálov (2015=100) –štvrťročne [sp2063qs] – Indexy stavebných materiálov (výrobné ceny) v období „𝒕“.
𝑪𝑴𝑰𝒕𝟎: hodnota ukazovateľa Indexy cien stavebných prác a materiálov (2015=100) –štvrťročne [sp2063qs] – Indexy stavebných materiálov (výrobné ceny) v období „𝒕𝟎“
2. V prípade, že z predložených TOV kľúčových položiek a cenovej kalkulácie pri materiálových položkách Objednávateľ v postavení verejného obstarávateľa identifikoval cenu nižšiu o 20 % a viac ako je uvedená  tzv. trhová cena v oceňovacom programe CENKROS pri týchto kľúčových položkách, verejný obstarávateľ/Objednávateľ uplatní pri realizácii Diela upravenú indexáciu Ceny Diela v zmysle Metodického pokynu Ministerstva dopravy a výstavby SR č. 19/2022 a to:
𝑷𝒕 = 𝟎, 2𝟎 + 𝟎, 𝟐𝟎 ∗ ( 𝑯𝑰𝑪𝑷𝒕 /𝑯𝑰𝑪𝑷𝒕𝟎 )  +  𝟎, 𝟎𝟖 ∗ ( 𝑫𝒕 /𝑫𝒕𝟎 )  + 𝟎, 5𝟐 ∗ ( 𝑪𝑴𝑰𝒕/ 𝑪𝑴𝑰𝒕𝟎)
V stanovenom vzorci pre výpočet indexácie je fixná časť nákladov realizovanej stavby, ktoré nepodliehajú indexácii, stanovená vo výške 20 % a hodnota nákladov, ktorá podlieha indexácii, je stanovená vo výške 80 % z celkovej realizovanej stavby. Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú ukazovatele Harmonizované indexy spotrebiteľských cien (priemer roka 2015=100) – mesačne [sp0017ms], Priemerné ceny pohonných látok v SR – mesačne [sp0202ms], a Indexy cien stavebných prác a materiálov (2015=100) – štvrťročne [sp2063qs], ktoré sú publikované Štatistickým úradom Slovenskej republiky na jeho webovom sídle www.statistics.sk. 
3. Zmenu zmluvnej ceny podľa ods. 1 tohto článku možno realizovať maximálne 1x za príslušný kalendárny štvrťrok, prostredníctvom uzatvorenia očíslovaného písomného dodatku k tejto Zmluve podľa § 18 ods. 1 písm. a) Zákona o verejnom obstarávaní; nárok na uzatvorenie ktorého si dotknutá Zmluvná strana musí uplatniť najneskôr do 30 dní po zverejnení príslušného Indexu alebo Indexu spotrebiteľských cien za predchádzajúci kalendárny štvrťrok. Predmetom dodatku bude úprava zmluvnej ceny mechanizmom uvedeným v ods. 1 a v ods. 2 tohto článku a tiež  špecifikácia, t.j. rozsah plnenia, ktorého sa týka zmena zmluvnej ceny v súlade s týmto článkom a rovnako tak aj rozsahu plnenia, ktoré ešte nebolo realizované.
4. Nárok na uzatvorenie dodatku podľa tohto článku nevzniká dotknutej Zmluvnej strane v prípade, ak dotknutá Zmluvná strana neuplatní nárok na uzatvorenie dodatku v lehote podľa ods. 3 tohto článku Zmluvy. V takom prípade môže byť predmetom každej budúcej zmeny zmluvnej ceny v súlade s týmto článkom výlučne hodnota po odpočítaní hodnoty zmeny zmluvnej ceny, ktorá mala byť realizovaná dodatkom, na ktorú dotknutá Zmluvná strana neuplatnila riadne a včas nárok podľa predchádzajúcej vety.
5. Ak po dobu platnosti tejto Zmluvy dôjde k nahradeniu Indexu cien podľa ods. 1 tohto článku novým indexom vyhlasovaným Štatistickým úradom SR, prípadne iným príslušným orgánom verejnej správy, ktorým by bol Index tohto článku nahradený, bude na účely uzatvorenia dodatku k tejto Zmluve v súlade s týmto ustanovením použitý tento nový index s účinnosťou od jeho zverejnenia Štatistickým úradom SR, prípadne iným príslušným orgánom verejnej správy.
6. Zhotoviteľ má nárok na úpravu ceny Diela v zmysle indexačnej doložky len v prípade, že počas realizácie Diela dôjde k nepredvídateľnému nárastu cien stavebných materiálov, pohonných hmôt alebo ceny práce, ktorý nebolo možné objektívne predvídať v čase predloženia Cenovej ponuky, resp. pred uzatvorením Zmluvy.
Za nepredvídateľný nárast sa nepovažuje nárast cien zodpovedajúci bežnej miere inflácie. Bežná miera inflácie sa na účely tejto Zmluvy určuje podľa oficiálnych indexov zverejňovaných Štatistickým úradom Slovenskej republiky, najmä indexu spotrebiteľských cien (CPI).
Zhotoviteľ je povinný zahrnúť do svojej ponukovej ceny predpokladaný vývoj cien vrátane bežnej inflácie a nákladov súvisiacich s konsolidáciou.
Nárok na uplatnenie si indexačnej doložky je Zhotoviteľ povinný riadne preukázať relevantnými údajmi a vzniká len v prípade, ak nárast cien presiahne  6 % oproti východiskovej úrovni ku dňu predloženia Cenovej ponuky.

Článok XV
PRAVIDLÁ SKUPINY VEOLIA V OBLASTI ETIKY, COMPLIANCE A OCHRANY OSOBNÝCH ÚDAJOV
1. Zhotoviteľ berie na vedomie, že Objednávateľ je jednou zo spoločností skupiny Veolia, ktorá sa zaväzuje dodržiavať Chartu nákupu zverejnenú na https://vesr.sk/sites/default/files/riadenievztahovsdodavatelmi_0207_2.pdf.
2. Zhotoviteľ ďalej vyhlasuje, že sa oboznámil so záväzkami, ktoré sa aplikujú na dodávateľov spoločností skupiny Veolia Energia Slovensko v oblasti etiky a compliance a zaväzuje sa ich dodržiavať. Tieto záväzky zahŕňajú (i) záväzky v oblasti boja proti korupcii uvedené v Protikorupčnej klauzule, (ii) záväzky v oblasti udržateľného rozvoja uvedené v časti Politika udržateľného rozvoja, (iii) záväzky týkajúce sa vylúčenia obchodných a iných aktivít v rizikových krajinách a sú zverejnené na webovom sídle skupiny Veolia Energia Slovensko na https://vesr.sk/sites/default/files/zavazky_dodavatelov_ve_sk_v_oblasti_etiky_a_compliance_15032021.pdf.
3. Zhotoviteľ sa zaväzuje, že informuje svojich zamestnancov, štatutárnych zástupcov, splnomocnených zástupcov a iné fyzické osoby, ktoré vystupujú v jeho mene vo vzťahu k Objednávateľovi, alebo ktoré sa podieľajú na plnení tejto Zmluvy (ďalej len „Dotknuté osoby“) o spracúvaní ich osobných údajov Objednávateľom ako prevádzkovateľom osobných údajov za účelom plnenia tejto Zmluvy, a to v rozsahu podľa čl. 13 a 14 Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší smernica 95/46/ES a to bez zbytočného odkladu po tom, keď budú osobné údaje Dotknutých osôb poskytnuté Objednávateľovi. V rámci splnenia informačnej povinnosti sa Zhotoviteľ zaväzuje oboznámiť Dotknuté osoby s dokumentom „Informačná povinnosť prevádzkovateľa o spracúvaní osobných údajov oprávnených zástupcov, kontaktných osôb a osôb podieľajúcich sa na plnení dodávateľských zmlúv na strane dodávateľov prevádzkovateľa“ zverejneným na https://vesr.sk/sk/ochrana-osobnych-udajov.
4. Zhotoviteľ podpisom Zmluvy prehlasuje, že sa oboznámil s možnosťou podať anonymné alebo neanonymné oznámenie týkajúce sa závažných etických pochybení alebo porušenia právnych predpisov a to prostredníctvom nástroja WHISPLI, ktorý je dostupný na: https://veolia.whispli.com/ethique.
5. Zmluvné strany sa týmto zaväzujú prísne dodržiavať všetky platné predpisy týkajúce sa obchodnej etiky, vrátane predpisov zakazujúcich podplácanie verejných alebo súkromných činiteľov, obchodovanie s vplyvom, pranie špinavých peňazí vrátane francúzskeho protikorupčného zákona známeho ako „Sapin II“ z 9. decembra 2016.
6. Zmluvné strany sa zaväzujú zaviesť a implementovať všetky potrebné a primerané politiky a opatrenia na predchádzanie korupcii.
7. Zmluvné strany sa zaväzujú, že sumy vyplatené pri plnení tejto Zmluvy budú slúžiť výhradne na účel kompenzácie druhej Zmluvnej strany za dohodnuté dodávky a služby. Zmluvné strany vyhlasujú, že žiadny z ich zástupcov ani osôb vykonávajúcich plnenie v ich mene podľa tejto Zmluvy neponúka, neposkytuje, nevyžaduje ani neprijíma žiadnu výhodu verejnej alebo súkromnej právnickej osobe, fyzickej osobe (vrátane verejného činiteľa) s úmyslom spáchať akékoľvek porušenie uvedené v odseku 5 tohto článku.
8. Ak vznikne dôvodné podozrenie, že táto doložka bola porušená, môže ktorákoľvek Zmluvná strana, pozastaviť na základe jednoduchého oznámenia bez predchádzajúceho upozornenia plnenie tejto Zmluvy na čas potrebný na overenie situácie. Zmluvné strany sa vzájomne zaväzujú vykonať potrebné overenia prostredníctvom spolupráce v dobrej viere.
9. V prípade preukázaného porušenia tohto článku niektorou zo Zmluvných strán môže druhá Zmluvná strana Zmluvu ukončiť s okamžitou účinnosťou bez predchádzajúceho upozornenia a bez zodpovednosti.
10. Dodržiavanie týchto ustanovení je jednou zo základných povinností Zmluvných strán.

Článok XVI
UKONČENIE ZMLUVY  
1. Túto Zmluvu je možné predčasne ukončiť na základe písomnej dohody oboch Zmluvných strán. Jednostranne je možné túto Zmluvu ukončiť výlučne len odstúpením od nej z dôvodov uvedených v  Zmluve alebo v ustanoveniach Platnej legislatívy. 
2. Objednávateľ má právo od Zmluvy odstúpiť najmä v prípade, ak by bol Zhotoviteľ v omeškaní so začatím vykonania Diela alebo s vykonaním Diela o viac ako sedem (7) kalendárnych dní, alebo ak by Zhotoviteľ vykonával Dielo v rozpore so Zmluvou a nevykonal by nápravu ani v primeranej lehote poskytnutej Objednávateľom.
3. Objednávateľ má právo bez sankcie alebo bez akejkoľvek inej povinnosti úhrady finančných prostriedkov Zhotoviteľovi odstúpiť od Zmluvy pred realizáciou plnenia z nej vyplývajúceho, ak na základe výsledkov finančnej kontroly  Environmentálneho fondu alebo kontroly verejného obstarávania nie je možné spolufinancovanie plnenia zo Zmluvy vyplývajúcej z prostriedkov Dotácie.
4. Ktorákoľvek zo Zmluvných strán má právo od Zmluvy odstúpiť v prípade, že na druhú Zmluvnú stranu bol vyhlásený konkurz a/alebo bola povolená reštrukturalizácia, a/alebo Zmluvná strana vstúpila do likvidácie; alebo ak sa Zmluvné strany nedohodnú na Prácach naviac ani v lehote dvadsiatich (20) pracovných dní od výskytu potreby Prác naviac a tieto sú nevyhnutné pre dokončenie Diela.
5. Odstúpenie od Zmluvy musí byť vykonané písomne a doručené druhej Zmluvnej strane, pričom účinky odstúpenia nastávajú dňom doručenia písomného oznámenia.


Článok XVII
VIS MAIOR
1. Zhotoviteľ sa zaväzuje oznámiť Objednávateľovi akékoľvek prekážky vyššej moci, o ktorých vie alebo mohol vedieť pri vynaložení maximálneho úsilia, ktoré možno rozumne požadovať pred podpisom Zmluvy, ktoré by mohli mať vplyv na riadne a včasné plnenie zmluvy Zhotoviteľom už pred podpisom tejto Zmluvy tak, aby Objednávateľ mohol vykonať príslušné opatrenia alebo mal možnosť Zmluvu so Zhotoviteľom neuzatvoriť. Zmluvné strany sa dohodli, že na prípadné prekážky vyššej moci, o ktorých Zhotoviteľ vedel, alebo mohol vedieť pri vynaložení maximálneho úsilia, ktoré možno rozumne požadovať pri podpise Zmluvy, Zmluvné strany neskôr nebudú prihliadať.
2. Zhotoviteľ a Objednávateľ nezodpovedajú za porušenie alebo neplnenie svojich záväzkov vyplývajúcich z tejto Zmluvy, ak nastane okolnosť, ktorá je pri všetkej starostlivosti povinnej Zmluvnej strany nepredvídateľná a zároveň pri všetkom možnom úsilí povinnej Zmluvnej strany neodvrátiteľná, tzn. táto okolnosť predstavuje vyššiu moc, ktorou môže byť napr. konanie alebo opomenutie konania orgánov verejnej moci, alebo tretích strán nezapríčinené konaním Zhotoviteľa, resp. Objednávateľa.
3.  Ak nastane okolnosť podľa odseku 2 tohto článku Zmluvy, zaväzuje sa povinná Zmluvná strana o tejto okolnosti bezodkladne písomne informovať druhú Zmluvnú stranu. Zmluvné strany sa dohodnú na predĺžení lehoty na plnenie povinnej Zmluvnej strany o nevyhnutný čas trvania  prekážky plnenia povinnej Zmluvnej strany, najviac však o tridsať (30) dní. V prípade, že sa Zmluvné strany v lehote tridsať (30) dní od doručenia písomného oznámenia povinnej Zmluvnej strany oprávnenej Zmluvnej strane o vzniku prekážky na plnenie podľa tohto odseku 3 Zmluvy nedohodnú na spôsobe pokračovania realizácie Diela podľa tejto Zmluvy, môže ktorákoľvek zo Zmluvných strán Zmluvu vypovedať písomnou formou s výpovednou lehotou tridsať (30) dní v súlade s článkom XVI tejto Zmluvy. V takomto prípade sú Zmluvné strany povinné pri vysporiadaní postupovať podľa článku VI ods. 8. Zmluvy. Cena Diela sa taktiež zníži o náklady, ktoré Zhotoviteľ dokáže vykompenzovať iným spôsobom, napr. použitie materiálu určeného na zhotovenie Diela pre iného objednávateľa a pod.
4. Vznik vyššej moci nie je pre Objednávateľa dôvodom k oneskoreniu, alebo nezaplateniu Ceny Diela podľa tejto Zmluvy okrem prípadu, kedy vyššia moc priamo spôsobí oneskorenie, alebo prekážku pri poukázaní platby Objednávateľa, nie však z dôvodu druhotnej platobnej neschopnosti.

Článok XVIII
KONTAKTNÉ OSOBY A DORUČOVANIE
1. Zmluvné strany určili nasledovné osoby oprávnené na: 
a) realizáciu Diela, veci technické:
za Objednávateľa (technický dozor):  Ing. Ján Pastier, jan.pastier@veolia.com
	za Zhotoviteľa: meno, priezvisko, mail;

b) rokovanie o obsahu Zmluvy, resp. dodatku, odsúhlasovanie Prác naviac/menej a zmien Harmonogramu: 
za Objednávateľa: Ing. Svetozár Krnáč, svetozar.krnac@veolia.com
za Zhotoviteľa: meno, priezvisko, mail; 
  
c) na  odovzdanie a prevzatie Diela:
za Objednávateľa: Ing. Svetozár Krnáč, svetozar.krnac@veolia.com
za Zhotoviteľa: meno, priezvisko, mail;

d) reklamačné konanie:
za Objednávateľa: Ing. Svetozár Krnáč, svetozar.krnac@veolia.com
za Zhotoviteľa: meno, priezvisko, mail, 

e) stavbyvedúci za Zhotoviteľa: meno a priezvisko, mail, číslo osvedčenia  
                                  
2. Zmluvné strany sa záväzne dohodli na nasledovných pravidlách doručovania:
a) akékoľvek zásielky sa zasielajú na adresu sídla Zmluvnej strany zapísanej v obchodnom registri v čase odoslania zásielky na poštovú prepravu, ak Zmluvná strana neoznámi inú adresu na doručovanie,
b) v prípade ak sa riadne odoslaná zásielka vrátila odosielateľovi ako nedoručená, neprevzatá alebo nedoručiteľná, táto sa považuje za doručenú uplynutím desiateho (10) dňa od dňa odovzdania listiny subjektu obstarávajúcemu jej doručenie. 



Článok XIX
ZÁVEREČNÉ  USTANOVENIA
1. Táto Zmluva nadobúda platnosť dňom jej podpisu oprávnenými zástupcami oboch Zmluvných strán. Zmluva nadobudne účinnosť nasledujúci deň po kumulatívnom splnení nasledovných podmienok: 
i)  zverejnenie Zmluvy v Centrálnom registri zmlúv,
ii) po ukončení kontroly procesu Súťaže, ak poskytovateľ Dotácie alebo Úrad pre verejné obstarávanie neidentifikoval nedostatky, ktoré by mali alebo mohli mať vplyv na výsledok Súťaže, pričom rozhodujúci je dátum doručenia záznamu/protokolu z kontroly Objednávateľovi. 
Objednávateľ je povinný Zhotoviteľovi oznámiť nadobudnutie účinnosti Zmluvy najneskôr do 5 pracovných dní  od splnenia tejto kumulatívnej podmienky.
2. Pokiaľ nie je v Zmluve dohodnuté inak, túto Zmluvu je možné meniť len písomnými dodatkami podpísanými oboma Zmluvnými stranami. 
3. Táto Zmluva má prednosť pred ustanoveniami Všeobecných nákupných podmienok Objednávateľa. Všeobecné obchodné podmienky Zhotoviteľa sa neaplikujú.
4. Prípadná neplatnosť niektorej časti tejto Zmluvy nemá vplyv na platnosť a účinnosť ostatných dojednaní v Zmluve. V prípade, že sa niektorá časť tejto Zmluvy preukáže ako neplatná, alebo sa stane neplatnou, použije sa na úpravu vzťahov Zmluvných strán zákonná úprava, ktorá je svojou povahou najbližšia úmyslu, sledovanému Zmluvnými stranami pri uzatváraní tejto Zmluvy, alebo si Zmluvné strany poskytnú potrebnú súčinnosť, aby neplatné ustanovenie nahradili platným ustanovením, ktoré je svojou povahou najbližšie úmyslu, sledovanému Zmluvnými stranami pri uzatváraní tejto Zmluvy.
5. Právne vzťahy založené touto Zmluvou sa riadia Obchodným zákonníkom.
6. Nedeliteľnou súčasťou tejto Zmluvy sú nasledovné prílohy: 
Prílohy č. 1a a 1b: Špecifikácia Diela - [Ponuka uchádzača, Projektová dokumentácia vrátane výkazu výmer-elektronicky;  príloha bude doplnená víťazným uchádzačom]
Príloha č. 2: Harmonogram realizácie a prerušení dodávky tepla a TV - [príloha bude doplnená víťazným uchádzačom]
Príloha č. 3: Poistný certifikát [príloha bude doplnená víťazným uchádzačom]
Príloha č. 4: Zoznam subdodávateľov [príloha bude doplnená víťazným uchádzačom]
Príloha č. 5: Dokumentácia preukazujúca technickú spôsobilosť Zhotoviteľa [predloží víťazný uchádzač v rámci súčinnosti pri podpise Zmluvy]
Prílohy č. 6a a 6b: Položkovitý rozpočet Diela [nacenený výkaz_výmer]
Príloha č. 7: Zoznam kľúčových kvalifikovaných osôb spolu s osvedčeniami (zoznam kapacít iných osôb z ponuky uchádzača)
7. Táto Zmluva je vypracovaná v dvoch (2) vyhotoveniach, z ktorých jedno (1) si ponechá Objednávateľ a jedno (1) Zhotoviteľ.
8. Zmluvné strany vyhlasujú, že ich zmluvná voľnosť nie je obmedzená ani viazaná, že túto Zmluvu uzatvorili slobodne, vážne, určite a zrozumiteľne a bez nátlaku, Zmluvné strany si Zmluvu prečítali, jej obsahu porozumeli a na znak súhlasu s ustanoveniami tejto Zmluvy pripájajú svoje podpisy.
9. Zhotoviteľ vyhlasuje, že vzhľadom na objem finančného plnenia z tejto Zmluvy a právne postavenie Zhotoviteľa si je vedomý skutočnosti, že má postavenie partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“). Na základe týchto skutočností Zhotoviteľ prehlasuje, že je v čase podpísania tejto Zmluvy zapísaný v registri partnerov verejného sektora (ďalej len „RPVS“) v súlade so ZoRPVS. Zhotoviteľ tiež vyhlasuje, že ak bude plniť predmet tejto Zmluvy prostredníctvom subdodávateľov, ktorí majú povinnosť zapisovať sa do RPVS, musia byť v čase uzatvorenia tejto Zmluvy takíto subdodávatelia zapísaní v RPVS. Ak počas platnosti tejto Zmluvy dôjde k právoplatnému výmazu subdodávateľa Zhotoviteľa z RPVS, je Zhotoviteľ povinný okamžite ukončiť plnenie tejto Zmluvy prostredníctvom takéhoto subdodávateľa.
10. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa predkladá Zhotoviteľ Objednávateľovi písomne minimálne desať pracovných dní pred plánovaným dátumom zmeny subdodávateľa.
11. Objednávateľ je tiež povinný pred uzatvorením tejto Zmluvy overiť, či konečným užívateľom výhod Zhotoviteľa nie je verejný funkcionár v zmysle ustanovení § 11 ods. 1 písm. c) Zákona o verejnom obstarávaní, a uzavrieť s ním Zmluvu len v prípade, ak tomu tak nie je; uvedená povinnosť Objednávateľa sa aplikuje aj vo vzťahu ku všetkým subdodávateľom Zhotoviteľa.
12. Zhotoviteľ je povinný bezodkladne poskytnúť potrebnú súčinnosť pri výkone kontroly, a/alebo auditu, a/alebo iného overovania súvisiaceho s dodávkami tovaru, služieb alebo s vykonaním stavebných prác podľa tejto Zmluvy zamestnancom a povereným a/alebo prizvaným osobám: 
a)  Environmentálneho fondu; a/alebo 
b) Ministerstva životného prostredia Slovenskej republiky; a/alebo 
c) Ministerstva hospodárstva Slovenskej republiky; a/alebo 
d) Ministerstva financií Slovenskej republiky; a/alebo 
e) Najvyššieho kontrolného úradu Slovenskej republiky; a/alebo 
f) Úradu vládneho auditu; a/alebo 
g) kontrolných orgánov Európskej únie. 
13. Zhotoviteľ je povinný strpieť výkon kontroly, a/alebo auditu, a/alebo iného overovania súvisiaceho s dodávkami tovaru, služieb alebo s vykonaním stavebných prác podľa tejto Zmluvy.
14. Zhotoviteľ je povinný poskytnúť potrebnú súčinnosť oprávneným osobám vykonávajúcim kontrolu verejného obstarávania v súvislosti s touto Zmluvou spočívajúcu najmä v tom, že:
· Orgánom vykonávajúcim kontrolu umožní vstup do priestorov a objektov príjemcu Dotácie (Objednávateľa), kde je Dielo realizované;
· predloží akékoľvek a všetky dokumenty týkajúce sa Projektu, ak ho o to požiadajú;
· poskytne Objednávateľovi všetku potrebnú súčinnosť pri preukázaní oprávnenosti nákladov vynaložených na realizáciu Projektu.


V Bratislave, dňa 					V     		     , dňa  
Za Objednávateľa:		Za Zhotoviteľa:
Veolia Energia Levice, a.s.  		




___________________________________                    _________________________________
Ing. Peter Dobrý,	
člen predstavenstva



___________________________________
Ing. Svetozár Krnáč,	
člen predstavenstva
Strana 4 z 19

